cyanic-selkie/wikianc huggingface dataset:
തിബെത്തിന്റെ ചരിത്രം
ഭൂമിശാസ്ത്രം
പുരാതന സംസ്കാരങ്ങളായ ഇന്ത്യയുടെയും ചൈനയുടെയും നടുവിലായി തിബെത്ത് സ്ഥിതിചെയ്യുന്നു. തിബെത്തൻ പീഠഭൂമിയുടെ കിഴക്കായി സ്ഥിതിചെയ്യുന്ന മലനിരകൾ ചൈനീസ് അതിർത്തിയിൽ സ്ഥിതിചെയ്യുന്നു. നേപാളിലെ ഹിമാലയപർവ്വതം ഇന്ത്യയുടെയും തിബെത്തിന്റെയും ഇടയിലായി നിലകൊള്ളുന്നു. ലോകത്തിന്റെ മേൽക്കൂര എന്നും ഹിമപാതത്തിന്റെ നാട് എന്നും തിബെത്തിന് അപരനാമധേയങ്ങളുണ്ട്. സിനോ ടിബെറ്റൻ ഭാഷാകുടുംബത്തിലെ ടിബെറ്റോ ബർമൻ വിഭാഗത്തിൽപ്പെടുന്ന ഭാഷയാണ് ടിബെറ്റൻ ഭാഷ.
ആദിമചരിത്രം
ഇന്ത്യയിൽ ആദ്യമായി മനുഷ്യർ താമസിക്കാൻ തുടങ്ങിയ കാലഘട്ടത്തിൽ പുരാതനമനുഷ്യർ തിബത്തിലൂടെ കടന്നുപോയിരിക്കാമെന്ന് കരുതപ്പെടുന്നു. ഇരുപത്തിഒന്നായിരം വർഷങ്ങൾക്കുമുൻപെ ഇവിടെ ആധുനിക മനുഷ്യർ താമസമാരംഭിച്ചു. എന്നാൽ ഈ ജനവിഭാഗത്തെ 3000 ബി.സിയോടെ വടക്കൻ ചൈനയിൽനിന്നും വന്നവർ മിക്കവാറും തുടച്ചുമാറ്റി
നാടോടിക്കഥകളിൽ
തിബത്തിലെ ആദ്യത്തെ രാജാവു് ഷിപ്പുയെ ആണെന്നും അദ്ദേഹത്തിന്റെ കാലത്താണ് പ്രധാനലോഹങ്ങൾ കണ്ടുപിടിച്ചതെന്നും കൃഷിയും ജലസേചനവും ആരംഭിച്ചത് അദ്ദേഹമാണെന്നും ചില നാടോടിക്കഥകളിൽ പറയുന്നത്.
മഹാഭാരതയുദ്ധരംഗത്ത് നിന്ന് ഒളിച്ചോടിയ ഒരു കൗരവ രാജകുമാരൻ തിബത്തിൽ വന്ന് രാജ്യം സ്ഥാപിച്ചുവെന്നും രൂപതി എന്നാണദ്ദേഹത്തിന്റെ പേരെന്നും അദ്ദേഹത്തിന്റെ പിന്ഗാമികൾ വളരെക്കാലം തിബത്തുഭരിച്ചെന്നും ചില തിബത്തുഗ്രന്ഥങ്ങൾ പറയുന്നുണ്ട്.
നാഹ്-തി-ത്സാൻ പൊ ഐതിഹ്യം
ഐതിഹ്യങ്ങളെ ആധാരമാക്കി ബുതൊൻ ക്രിസ്തു വർഷം പതിനാലാം നൂറ്റാണ്ടിൽ എഴുതിവച്ചചരിത്രത്തിന്റെ ചുരുക്കം: ബുദ്ധന്റെ നിർവാണംകഴിഞ്ഞു് വളരെആണ്ട്കൾക്ക് ശേഷം കോസലരാജ്യം വാണ പ്രസേനജിത്ത് തന്റെ അഞ്ചാമത്തെ മകനെ വികൃതരൂപിയാണെന്ന കാരണം കൊണ്ട് വളർത്താൻ ഇഷ്ടപ്പെടാതെ ചെമ്പുപാത്രത്തിൽ കിടത്തി ഗംഗയിലൊഴുക്കിവിട്ടു. രാജകുമാരനെ ഒരു കർഷകനെടുത്തു വളർത്തി വലുതായപ്പോൾ രാജകുമാരൻ ചരിത്രം മനസ്സിലാക്കി, ഒരു രാജാവാകണം, അല്ലെങ്കിൽ മരിയ്ക്കണം എന്ന് തീരുമാനിച്ചു് ഹിമാലയത്തിലേയ്ക്കുപോയി. യാത്രാവസാനം തിബത്തിലെ ത്സാൻ-താൻ എന്ന പീഠപ്രദേശത്തെത്തിയ രാജകുമാരനെ സ്വർഗത്തിൽ നിന്ന് വന്ന ദേവനാണെന്ന് കരുതി തിബത്തുകാർ രാജാവായി സ്വീകരിച്ചു. കസേരയിൽ ഇരുത്തി മനുഷ്യർ എടുത്തുകൊണ്ടുവന്ന രാജാവു് എന്ന അർത്ഥത്തിൽ നാഹ്-തി-ത്സാൻ പൊ എന്ന് അവർ അദ്ദേഹത്തെ വിളിച്ചു. പിൽക്കാലത്ത് തലസ്ഥാനമായ ലാസ ആയിടത്ത് നാഹ്-തി-ത്സാൻ പൊ രാജാവു് യുമ്പു ലഗാൻ കൊട്ടാരം പണിതു. ഐതിഹ്യപ്രകാരം തിബത്തിലെ നാഹ്-തി-ത്സാൻ പൊ രാജാവിന്റെ ഭരണം തുടങ്ങിയത് ക്രിസ്തുവിന് മുമ്പു് 127 മുതലാണെന്ന് കരുതപ്പെടുന്നു വളരെക്കാലം തിബത്തു ഭരിച്ച അദ്ദേഹത്തിന്റെ പിൻഗാമികളുടെ കാലത്ത് തിബത്തിൽ ബൊൻ മതം പ്രചരിച്ചു.
അറിയപ്പെടുന്ന ചരിത്രം
(ക്രിസ്തുവിന് മുമ്പു് 304 - ക്രി.മു. 232)കലിംഗം ഭരിച്ച മഹാനായ അശോകചക്രവർത്തിയുടെ ആജ്ഞാനുസരണം കമറിയോൺ രാജാവു് നന്ദിദേവ നടത്തിയതാണ് തിബത്ത് നേരിട്ട ആദ്യത്തെ വിദേശആക്രമണമെന്ന് കരുതപ്പെടുന്നു.
ക്രിസ്തു വർഷം ഏഴാം നൂറ്റാണ്ടുവരെ പലനാട്ടുരാജ്യങ്ങളായിരുന്നു തിബത്ത്. ക്രിസ്തു വർഷം ഏഴാം നൂറ്റാണ്ടിൽ സോങ്ത്സെൻ ഗമ്പോ (song-tsen Gampo)ചക്രവർത്തി തിബത്തിനെ ഏകീകൃതവും സുശക്തവുമായ രാജ്യമാക്കി മാറ്റി.
രാഷ്ട്രീയ-സൈനിക ഉയർച്ചയുടെയും മൂന്ന് നൂറ്റാണ്ടുകൾ നീണ്ടുനിന്ന സാമ്രാജ്യവിപുലീകരണത്തിന്റെ തുടക്കവുമായിരുന്നു അദ്ദേഹത്തിന്റെ ഭരണകാലം. നേപ്പാൾ രാജാവും ചീന രാജാവും അവരുടെ പെൺമക്കളെ അദ്ദേഹത്തിന് വിവാഹം ചെയ്തുകൊടുത്തു. തിബത്തിലെ ബുദ്ധമതത്തിന്റെ പ്രചാരത്തിന് പ്രധാന പങ്ക് വഹിച്ചവരായതിനാൽ നേപ്പാൾ- ചീന രാജകുമാരിമാരായ ഈ തമ്പുരാട്ടിമാർക്ക് പ്രത്യേക പ്രാധാന്യമുണ്ട്. ബുദ്ധമതത്തിൽ ചേർന്ന ചക്രവർത്തി നിരവധി ബുദ്ധവിഹാരങ്ങൾ പണിയിയ്ക്കുകയും ബുദ്ധമത ഗ്രന്ഥങ്ങൾക്ക് തിബത്തുഭാഷയിൽ ഭാഷ്യങ്ങളുണ്ടാക്കിയ്ക്കുകയും ചെയ്തു. തിബത്തുഭാഷയ്ക്ക് ലിപിയുണ്ടായത് ഇക്കാലത്താണ്.
ത്രിസോങ് ദെത്സെൻ (+755 - 797) ചക്രവർത്തിയുടെകാലത്ത് തിബത്തിന്റെ ശക്തി പാരമ്യത്തിലെത്തി.ചീനയുടെ പലഭാഗങ്ങളും തിബത്ത് കൈവശപ്പെടുത്തി. +763-ൽചീനയുടെ തലസ്ഥാനമായ ചാങ് അൻ (ഇപ്പോഴത്തെ പേരു് ക്സിയൻ) ആക്രമിച്ചതിനെത്തുടർന്ന് ചീന തിബത്തിന് ആണ്ടുതോറും കപ്പം നല്കിവന്നു. 783-ൽ ചീനയും തിബത്തും തമ്മിലുള്ള അതിർത്തി നിശ്ചയിച്ചു് ഉടമ്പടിയുണ്ടാക്കി (821-ൽ ഇരുരാജ്യങ്ങളും തമ്മിൽ സമാധാന ഉടമ്പടിയുമുണ്ടായി). ബുദ്ധമതത്തെ രാജകീയമതമാക്കിയത് അദ്ദേഹമാണ്.
ബുദ്ധമതത്തെ രാജ്യമതമാക്കിയതിൽ ബൊൻ മതക്കാർക്ക് എതിർപ്പുണ്ടായിരുന്നു. റാൽ പചൻ രാജാവു് (+815- 838) ബൊൻ മതക്കാരെ അടിച്ചമർത്താൻ ശ്രമിച്ചതുമൂലം അവർ രാജാവിനെതിരെ കലാപത്തിനു മുതിർന്നു. കലാപകാരികൾ രാജാവിനെ വധിച്ചു് അദ്ദേഹത്തിന്റെ ജ്യേഷ്ഠനായ ഗ്ലാങ്-ദാർ-മ (+838-842) യെ രാജാവാക്കി. അദ്ദേഹം ബൊൻ മതക്കാരനും ബുദ്ധമതവിരോധിയുമായിരുന്നു. ബുദ്ധ മതക്കാരെ അടിച്ചമർത്തിയ അദ്ദേഹത്തെ ബുദ്ധ മതക്കാർ വധിച്ചു.
ഗ്ലാങ്-ദാർ-മ യുടെപിൻഗാമികൾ ത്സപരാങ് കേന്ദ്രമാക്കി പടിഞ്ഞാറെ തിബത്തിൽ ഗു-ജേ രാജ്യം സ്ഥാപിച്ചെങ്കിലും കിഴക്കൻ തിബത്തിൽ സ്വാധീനം കിട്ടിയില്ല. കിഴക്കൻ തിബത്തിൽ ബുദ്ധ മതമേധാവികളും സംന്യാസിമാരുമാണ് ഭരണം നടത്തിയത്. ഇക്കാലത്ത് ബൊൻ മതക്കാരും ബുദ്ധ മതക്കാരും തമ്മിൽ മൽസരവും ഏറ്റുമുട്ടലുകളും നടന്നു. ബുദ്ധ മതക്കാർ ചില ബൊൻ മതആശയങ്ങളും ബൊൻ മതക്കാർ ചില ബുദ്ധ മതആശയങ്ങളും ഉൾ‍ക്കൊള്ളാൻ നിർബന്ധിതമായി.
പിന്നീടു് ഗു-ജേ രാജാക്കന്മാരും ബുദ്ധ മതം സ്വീകരിച്ചു. അവരുടെ ക്ഷണപ്രകാരം +1042-ൽ അതിഷൻ എന്ന ബുദ്ധ മതപണ്ഡിതൻ ബംഗാളിൽ നിന്ന് തിബത്തിൽ ചെന്നു. അദ്ദേഹത്തിന്റെ നേതൃത്വത്തിൽ ബുദ്ധമത ഗ്രന്ഥങ്ങൾ തിബത്തുഭാഷയിലേയ്ക്ക് പരിഭാഷ ചെയ്തു.
മംഗോൾ ബന്ധം
പതിമൂന്നാം നൂറ്റാണ്ടിൽ മംഗോൾ ഭരണാധികാരി ജെങ്ഗിസ് ഖാൻ ഏഷ്യയിലെയും യൂറോപ്പിലെയും പ്രദേശങ്ങൾ ആക്രമിച്ചു് ഒരു ലോകോത്തരസാമ്രാജ്യമുണ്ടാക്കിയപ്പോൾ തിബത്ത് അതിന്റെ ഭാഗമായി. പുരോഹിതനും രക്ഷാധികാരിയും തമ്മിലുള്ളബന്ധമായിരുന്നു തിബത്തിന്റെ അധികാരികളും മംഗോൾ ഭരണാധികാരികളും തമ്മിൽ ഉണ്ടായിരുന്നത്. പടയോട്ടമായി 1240-ൽ തിബത്തിലെത്തിയ ജെങ്ഗിസ് ഖാന്റെ കൊച്ചുമകനായ ഗോദൻ ഖാൻ രാജകുമാരൻ തിബത്തിന്റെ പ്രധാന മതാധികാരികളിലൊരാളായ ശാക്യമഠത്തിന്റെ അധിപൻ (ലാമ) ശാക്യ പണ്ഡിത കുങ്ഗ ഗ്യാൽ‍ത്സെനെ (1182-1251) ക്ഷണിച്ചുവരുത്തിയതോടെയാണ് ഈ ബന്ധം സ്ഥാപിതമായത്. ഗോദൻ ഖാന്റെ പിൻഗാമിയായ കുബ്ലൈ ഖാൻ ബുദ്ധ മതവിശ്വാസിയാവുകയും ശാക്യ പണ്ഡിതന്റെ അനന്തരവനായ ദ്രോഗൻ ചോഗ്യാൽ ഫഗ്പയെ ആത്മീയ മാർഗദർശിയായി സ്വീകരിയ്ക്കുകയും ചെയ്തു. കുബ്ലൈ ഖാൻ ബുദ്ധ മതത്തെ സാമ്രാജ്യത്തിന്റെ ഔദ്യോഗിക മതമാക്കുകയും ശാക്യലാമയെ (ഫഗ്പയെ) ഏറ്റവും ഉയർന്ന ആത്മീയഅധികാരിയായി നിയമിയ്ക്കുകയും ചെയ്തു. 1254-ൽ ഫഗ്പയെ കുബ്ലൈ ഖാൻ തിബത്തിന്റെ രാഷ്ട്രീയ അധികാരിയുമാക്കി. തിബത്തിലെ ലാമാ ഭരണതുടക്കം ഇങ്ങനെയായിരുന്നു.
ഫഗ്മൊദ്രു-റിൻപുങ്-ത്സാങ് രാജാക്കൾ
മംഗോൾ വാഴ്ച തകർന്നതോടെ (1350-ൽ) തിബത്തിലെ ശാക്യമഠത്തിന്റെ ഭരണവും തകർന്നു. ശാക്യ ലാമയുടെ ഭരണത്തെ മാറ്റി ഫഗ്മൊദ്രു വംശത്തിലെ ജങ്ചൂബ് ഗ്യാൽ‍ത്സെൻ (ഭരണകാലം 1350-1364) തിബത്തിനെ നയിച്ചു. ഈ രാജാവു് മംഗോൾ സ്വാധീനത്തിൽ നിന്ന് വേറിട്ട ഭരണസമ്പ്രദായമാണ് തുടർന്നത്.
1350 മുതൽ 1481 വരെ ഫഗ്മൊദ്രു വംശരാജാക്കൻമാർ തിബത്ത് ഭരിച്ചു. 1406-ൽ രാജകീയക്ഷണപ്രകാരം ഫഗ്മൊദ്രു രാജവംശത്തിലെ ദക്പ ഗ്യാൽത്സെൻ രാജാവു് മിങ് രാജവംശത്തിന്റെ ചീന സന്ദർശിച്ചത് പ്രധാനസംഭവമാണ്. തത്ത്വജ്ഞാനിയായ ത്സോങ്-ഖ-പ ( Tsong-kha-pa) (1357 – 1419) ആരംഭിച്ച ഗേലൂഗ് ശാല വലിയ ബുദ്ധമതനവീകരണ മുന്നേറ്റം സൃഷ്ടിച്ചു. 1409-ൽ ഗന്ദെൻ ആശ്രമം സ്ഥാപിച്ചതോടെ ഇതിന്റെ തുടക്കമായി. ദ്രെപുങ് ആശ്രമവും സേര ആശ്രമവും ഈ പ്രസ്ഥാനത്തിന്റെ ഭാഗമായുണ്ടായ മറ്റു് പ്രധാന ആശ്രമങ്ങളാണ്. (ഇന്ന് ഇതിന്റെ പ്രധാന ആചാര്യൻ ദലൈ ലാമയാണെങ്കിലും ഗന്ദെൻ ആശ്രമാധിപനായ ഗന്ദെൻ തൃപയാണ് ഔപചാരിക തലവൻ )
ത്സോങ്-ഖ-പയുടെ അനന്തരവനും പ്രധാനശിഷ്യനുമായ ഗെന്ദുൻ ദ്രുപ് (Gendun Drup 1391 – 1474) പരമ ആദരണീയ പണ്ഡിത വിശുദ്ധനായിഅറിയപ്പെട്ടു. ആദ്യത്തെ ദലൈ ലാമയായി പിൽക്കാലത്ത് അദ്ദേഹത്തെകണക്കാക്കി. 1447-ൽ ഗെന്ദുൻ ദ്രുപ് ശിങ്ഗത്സെയിൽ (Shigatse) സ്ഥാപിച്ച തശിൽഹുമ്പോ (Tashilhunpo) ആശ്രമം പിൽക്കാലത്ത് പഞ്ചൻ ലാമമാരുടെ ആസ്ഥാനവുമായി. ഗേലൂഗ് പാരമ്പര്യത്തിൽ പ്രധാനാചാര്യന്മാരിൽ രണ്ടാമനാണ് പഞ്ചൻ ലാമ (ഒന്നാമൻ ദലൈ ലാമയാണ്). ഗെന്ദുൻ ദ്രുപ് മരിച്ചു് രണ്ടുവർഷം കഴിഞ്ഞു് ജനിച്ച ഒരുകുട്ടിയിൽ അദ്ദേഹത്തിന്റെ ആത്മാവുണ്ടെന്ന് പ്രചരിയ്ക്കപ്പെടുകയും ആ കുട്ടി അദ്ദേഹത്തിന്റെപിൻഗാമിയായി അംഗീകരിയ്ക്കപ്പെടുകയും ചെയ്തു. ഒരു ലാമ മരിയ്ക്കുമ്പോൾ അദ്ദേഹത്തിന്റെ ആത്മാവു് തിബത്തിലെവിടെയങ്കിലും ഒരു ശിശുവായിജനിയ്ക്കുമെന്ന സങ്കല്പം പ്രാമാണികവുമായി.
1430കളോടെ ഭരണം ദുർ‍ബലമാവുകയും അസ്ഥിരതയിലേയ്ക്ക് വീഴുകയും ചെയ്തു. രാജ്യം വിവിധ നാടുവാഴികളുടെ കൈകളിലമരുകയും മഠങ്ങൾ തമ്മിൽ അധികാരമൽ‍സരത്തിലാവുകയും ചെയ്ത കാലമാണിത്.
1481 മുതൽ 1565 വരെ റിൻ‍പുങ് വംശരാജാക്കൻമാരും1565 മുതൽ 1642 വരെ ത്സാങ് വംശരാജാക്കൻമാരും തിബത്തിനെ നയിച്ചു. ഗേലൂഗ് ശാലയുടെ ഉന്നതലാമയായ സോനം ഗ്യാത്സോയെ 1578-ൽ മംഗോളിയയുടെ തുമേദ് രാജാവു് അൾത്താൻ ഖാൻ മംഗോളിയയിലേയ്ക്ക് ക്ഷണിച്ചു. ഖോഖ് നൂരിനടുത്ത് വച്ചു് അവർ നടത്തിയകൂടിക്കാഴ്ചയിൽ സോനം ഗ്യാത്സോയെ ദലൈ ലാമയെന്ന് വിളിച്ചത് പിന്നീടു് അദ്ദേഹത്തിന്റെ സ്ഥാന നാമമായി മാറി. അദ്ദേഹം (സോനം ഗ്യാത്സോ) മൂന്നാമത്തെ ദലൈ ലാമയായാണ് പരിഗണിയ്ക്കപ്പെട്ടത്. സാഗരം എന്നർത്ഥമുള്ള ഗ്യാത്സോ എന്ന തിബത്തൻ പദത്തിന്റെ മംഗോളിയൻ സമാനപദമായിരുന്നു ദലൈ എന്നത്. ദലൈ ലാമ എന്നതിന് ജ്ഞാനസാഗരമായയാൾ എന്നർത്ഥം.
ദലൈ ലാമ രാഷ്ട്രീയ ഭരണാധികാരിയാകുന്നു
അഞ്ചാമത്തെ ദലൈ ലാമയുടെ കാലമായപ്പോൾ ദലൈ ലാമ രാഷ്ട്രീയ അധികാരികൂടിയായി. ത്സാങ് രാജവാഴ്ചയ്ക്ക് ശേഷം1642-ൽ മംഗോളിയൻ രാജാവു് ഗുർഷി ഖാന്റെ സംരക്ഷണത്തോടെ ദലൈ ലാമ ഏകീകൃത തിബത്തിന്റെ രാഷ്ട്രീയ ഭരണാധികാരിയും മതമേലധികാരിയും ആയി....
ആറാമത്തെ ദലൈലാമയുടെ കാലത്ത് തിബത്തിൽ ആരംഭിച്ച അരാജകത്വം 18-ാം ശ.-ത്തിന്റെ രണ്ടാം ദശകത്തിൽ ചൈനയിലെ മഞ്ചു രാജവംശം തിബത്തിൽ മേധാവിത്വം ഉറപ്പിക്കുന്നതുവരെ നിലനിന്നു. തിബത്തിന്റെ നിയന്ത്രണത്തിനും ഭരണകാര്യങ്ങളുടെ നടത്തിപ്പിനുമായി മഞ്ചു ഭരണാധികാരികൾ റസിഡന്റ് മന്ത്രിമാരെ (അമ്പാൻ) നിയമിച്ചു. തിബത്തിൽ ആക്രമണം നടത്തിയ (1788-92) നേപ്പാളിലെ ഗൂർഖകളെ മഞ്ചുക്കൾ അയച്ച സൈന്യം പരാജയപ്പെടുത്തി. ഇന്ത്യയിൽ അധികാരം സ്ഥാപിച്ചിരുന്ന ബ്രിട്ടീഷുകാർ ഗൂർഖകളെ സഹായിച്ചിരിക്കാമെന്ന സംശയത്താൽ മഞ്ചു ചക്രവർത്തി വിദേശ സാന്നിധ്യം ഒഴിവാക്കാനായി തിബത്തിന്റെ അതിർത്തികൾ അടച്ചിടാൻ തീരുമാനിച്ചു. തിബത്തിലെ വിദേശകാര്യ ബന്ധങ്ങളെല്ലാം അമ്പാനുകളുടെ മേൽനോട്ടത്തിലാക്കി.
ഇന്ത്യയിലെ ബ്രിട്ടിഷ് മേധാവികൾ 18-ാം ശ.-ത്തിന്റെ ഉത്തരാർധം മുതല്ക്കേ തിബത്തുമായി വാണിജ്യബന്ധം സ്ഥാപിക്കുവാൻ ശ്രമം തുടങ്ങിയിരുന്നു. എന്നാൽ തിബത്തിലേക്കുണ്ടായ ഗൂർഖാ ആക്രമണത്തിനു പിന്നിൽ ബ്രിട്ടിഷ് സഹായം ഉണ്ടായിരുന്നിരിക്കാമെന്ന സംശയം ബ്രിട്ടന്റെ വാണിജ്യ താത്പര്യങ്ങൾക്ക് തടസ്സമായി. തിബത്ത് ഒഴിഞ്ഞു നില്ക്കൽ നയം തുടർന്നു. മഞ്ചു രാജവംശത്തിന് തിബത്തിലെ ഭരണത്തിൽ ആധിപത്യം ഉറപ്പിക്കുവാൻ കഴിഞ്ഞിരുന്നെങ്കിലും 19-ാം ശ.-ത്തിൽ കറുപ്പുയുദ്ധം, തെയ്പിങ് കലാപം തുടങ്ങി ഒട്ടനവധി പ്രശ്നങ്ങൾ അവർക്ക് നേരിടേണ്ടിവന്നതുകൊണ്ട് തിബത്തിന്റെ രാഷ്ട്രീയ കാര്യങ്ങളിൽ ഏറെ ശ്രദ്ധിക്കുവാൻ കഴിഞ്ഞില്ല. തിബത്തിൽ ചൈനയുടെ നേതൃത്വം ക്രമേണ ദുർബലമായി. 1885-ൽ തിബത്തിൽ വീണ്ടും ഗൂർഖാ ആക്രമണമുണ്ടായി. തുടർന്നുണ്ടായ ഉടമ്പടി ഗൂർഖകൾക്ക് തിബത്തിലുള്ള വാണിജ്യ താത്പര്യങ്ങൾക്കും മറ്റും അനുകൂലമായിട്ടുള്ളതായിരുന്നു. തിബത്തിലെ യാ-തൂങ്ങിൽ (Ya-tung) ഒരു വാണിജ്യകേന്ദ്രം സ്ഥാപിക്കുവാൻ 1893-ൽ ബ്രിട്ടീഷുകാർക്കു സാധിച്ചു. എങ്കിലും ബ്രിട്ടീഷുകാരുടെ ശ്രമം പ്രതീക്ഷയ്ക്കൊത്ത് വിജയിക്കാതിരുന്നതിനെത്തുടർന്ന് കേണൽ ഫ്രാൻസിസ് യങ്ഹസ്ബൻഡിന്റെ (Francis Younghusband) നേതൃത്വത്തിൽ തിബത്തിലെ ലാസയിലേക്ക് ബ്രിട്ടീഷുകാർ 1904-ൽ 'യങ്ഹസ്ബൻഡ് എക്സ്പെഡിഷൻ'എന്നറിയപ്പെടുന്ന മുന്നേറ്റം നടത്തി. തിബത്തും ബ്രിട്ടനും തമ്മിൽ ഉണ്ടാക്കിയ ഉടമ്പടിയിലൂടെ തിബത്തിൽ ചില വാണിജ്യ കേന്ദ്രങ്ങൾ സ്ഥാപിക്കുവാൻ ബ്രിട്ടനു സാധിച്ചു. ഈ അവസരത്തിൽ പതിമൂന്നാമത് ദലൈലാമ മംഗോളിയയിലേക്ക് പലായനം ചെയ്തു. തിബത്തിലെ മറ്റൊരു ആത്മീയ നേതാവായിരുന്ന പഞ്ചൻലാമ ഇതോടെ തിബത്തിന്റെ നേതൃത്വത്തിനു വേണ്ടി ശ്രമിച്ചു. ചൈനയിലെ മഞ്ചു രാജാക്കന്മാർ തിബത്തിനെ പൂർണമായി തങ്ങളുടെ നിയന്ത്രണത്തിൽ നിർത്താനുള്ള ശ്രമം തുടർന്നുപോന്നു. 1909 ഒ.-ൽ ദലൈലാമ തിബത്തിൽ മടങ്ങിയെത്തി. തുടർന്ന് രാഷ്ട്രീയ കാര്യങ്ങളിൽ ചൈനയും ദലൈ ലാമയും വിയോജിപ്പിലായിരുന്നു. ചൈന തിബത്തിലേക്ക് സേനയെ അയച്ചു (1910). ഇതോടെ ദലൈലാമ ഇന്ത്യയിൽ അഭയം തേടി. ഈ അവസരം മുതലെടുത്ത് പഞ്ചൻലാമ ചൈനക്കാരുടെ പക്ഷം ചേർന്ന് തിബത്തിൽ തന്റെ മേധാവിത്വം നിലനിർത്താൻ ശ്രമിച്ചു. ചൈനയിൽ 1911-ലുണ്ടായ വിപ്ളവത്തിനുശേഷം മഞ്ചു ഭരണത്തിന് അറുതി വന്നതോടെ തിബത്തിൽ അവരുടെ ആധിപത്യം ഇല്ലാതായി. ദലൈലാമ തിബത്തിൽ മടങ്ങിയെത്തി രാജ്യം പുനഃസംഘടിപ്പിക്കുവാനുള്ള ശ്രമങ്ങളിൽ ഏർപ്പെട്ടു.
ചൈനീസ് ആധിപത്യത്തിൽനിന്ന് സ്വതന്ത്രമാകാനുള്ള ലക്ഷ്യം വച്ചായിരുന്നു ദലൈലാമയുടെ നീക്കം. ഇതിനിടെ പഞ്ചൻ ലാമയ്ക്കെതിരായ നീക്കവും ദലൈലാമയുടെ ഭാഗത്തുനിന്നും ഉണ്ടായി. ദലൈലാമ തിബത്തിനെ സ്വതന്ത്രയായി പ്രഖ്യാപിച്ചു. കിഴക്കൻ തിബത്തിലെ അതിർത്തി ജില്ലകളിൽ അധികാരം ഉറപ്പിക്കുവാൻ ദലൈലാമ നടത്തിയ ശ്രമങ്ങൾ ചൈനയുമായി ഏറ്റുമുട്ടലുകൾക്കു വഴിവച്ചു. പ്രശ്നപരിഹാരത്തിനായി ചൈനയും ബ്രിട്ടനും തിബത്തും പങ്കെടുത്തുകൊണ്ട് 1913 ഒ.-ൽ ആരംഭിച്ച സിംലാസമ്മേളനം തിബത്തിനെ വിഭജിച്ച് ഔട്ടർ തിബത്ത് എന്ന പേരിലുള്ള പ്രദേശത്തിന് പൂർണ സ്വയംഭരണം നല്കാൻ തീരുമാനമെടുത്തു. എന്നാൽ ഇതിനോട് ചൈന വിമുഖത കാട്ടി. ഇതനുസരിച്ചുള്ള ഉടമ്പടിയിൽ ഒപ്പുവയ്ക്കാൻ ചൈന തയ്യാറായില്ല. 1914-ൽ ബ്രിട്ടനും തിബത്തും കരാറിൽ ഒപ്പു വച്ചു. ചൈനയുടെ പക്ഷം പിടിച്ചിരുന്ന പഞ്ചൻലാമ പിന്നീട് പരിവാര സമേതം ചൈനയിലേക്ക് പലായനം ചെയ്തു. തിബത്തിനെ സംബന്ധിച്ച ഇത്തരം സമാധാന ശ്രമങ്ങൾ ഒന്നാം ലോകയുദ്ധത്തോടെ തുടർന്നു നടത്താനായില്ല. തിബത്ത് സ്വതന്ത്രമെന്ന നിലയിൽ നിലനിന്നു.
1930-കളിൽ ചൈന കൂടുതൽ ശക്തിപ്പെട്ടതോടെ തിബത്തിന്റെമേൽ പരമാധികാരം ആഗ്രഹിച്ചു. 1933-ൽ പതിമൂന്നാമത്തെ ദലൈലാമ മരണമടഞ്ഞതിനെത്തുടർന്ന് ചൈനീസ് സേനയുടെ അകമ്പടിയോടെ പഞ്ചൻലാമ തിബത്തിലേക്കു തിരിച്ചെങ്കിലും അവിടെ പ്രവേശിക്കുവാൻ കഴിഞ്ഞില്ല. ഇതിനായുള്ള ശ്രമം നടത്തിവരവേ ഇദ്ദേഹം 1937-ൽ മരണമടഞ്ഞു. സ്വതന്ത്രരാജ്യം എന്ന നിലയിൽത്തന്നെയായിരുന്നു ഇക്കാലത്ത് തിബത്തിന്റെ പ്രവർത്തനം. കമ്യൂണിസ്റ്റ് ചൈന നിലവിൽവന്നതോടെ തിബത്ത് കീഴടക്കുവാൻ അവർ തീരുമാനിച്ചു.
1950 മുതൽ - ചൈനയുടെ ആധിപത്യം
1950 ഒക്റ്റോബറിൽ ചൈനീസ് സേന തിബത്തിൽ പ്രവേശിച്ചു. 1951 മെയ് മാസത്തിൽ ചൈനയും തിബത്തും ഒരു ഉടമ്പടിയുണ്ടാക്കി. ഇതോടെ ചൈനയുടെ മേൽക്കോയ്മ നിലവിൽ വന്നു. തിബത്തിന് നാമമാത്ര സ്വയംഭരണം മാത്രമാണ് ഉണ്ടായിരുന്നത്. പിന്തുടർച്ചക്കാരനായ പഞ്ചൻലാമ 1952-ൽ തിബത്തിന്റെ തലസ്ഥാന നഗരിയിൽ എത്തി. 1954-ലെ ചൈനയുടെ നാഷണൽ പീപ്പിൾസ് കോൺഗ്രസ്സിൽ ദലൈലാമയും പഞ്ചൻലാമയും പങ്കെടുത്തു. ചൈന തിബത്തിൽ സൈനിക റോഡുകളും വ്യോമത്താവളങ്ങളും നിർമിച്ചു. തിബത്തിൽ ചൈനയുടെ ഇടപെടൽ ഇന്ത്യാ-തിബത്ത് അതിർത്തിയിൽ അസ്വസ്ഥത ഉളവാക്കുന്നതായിരുന്നു. ചൈനയുടെ നയപരിപാടികളേയും പ്രവർത്തനരീതികളേയും ഒരു വിഭാഗം തിബത്തുകാർ എതിർക്കുകയുണ്ടായി. ചൈനക്കെതിരായി ഒരു വിഭാഗക്കാർ കലാപമുണ്ടാക്കി. തിബത്തുകാരുടെ പ്രതിഷേധങ്ങളെ ചൈന അമർച്ചചെയ്തു. തിബത്തൻ സ്വയംഭരണ മേഖലയ്ക്കുവേണ്ടിയുള്ള പ്രിപ്പറേറ്ററി കമ്മിറ്റി (Preparatory Committee for the Autonmous Region of Tibet ) ചൈനയുടെ നേതൃത്വത്തിൽ 1955-ൽ ഉണ്ടാക്കി. ദലൈലാമ ഇതിന്റെ അധ്യക്ഷനായും പഞ്ചൻലാമയെ ഉപാധ്യക്ഷനായും നിയമിച്ചു. എന്നാൽ 1959 ദലൈലാമ ഇന്ത്യയിൽ അഭയംതേടി. ഇതോടെ പഞ്ചൻലാമയെ അധ്യക്ഷസ്ഥാനത്ത് അവരോധിച്ചു. ചൈനയ്ക്കെതിരെ തിബത്തിൽ വീണ്ടും പ്രതിഷേധങ്ങൾ ഉണ്ടാവുകയും ചൈന അവയെ അടിച്ചമർത്തുകയും ചെയ്തുകൊണ്ടിരുന്നു. ധാരാളം തിബത്തുകാർ അഭയംതേടി ഇന്ത്യയിലെത്തി. 1965-ൽ തിബത്തിനെ ചൈനാ റിപ്പബ്ളിക്കിലെ ഒരു സ്വയംഭരണ മേഖലയാക്കി. അതനുസരിച്ച് തിബത്തിലെ ഭരണം നടത്തിവരുന്നു.
1989-ൽ പഞ്ചൻലാമ 50-ആമത്തെ വയസ്സിൽ ഹൃദയസ്തംഭനംമൂലം നിര്യാതനായി
കാബെർനെ ഫ്രാങ്
വീഞ്ഞുത്പാദനത്തിനായി ഉപയോഗിക്കുന്ന കറുത്ത മുന്തിരികളിൽ ഏറ്റവും പ്രധാന ഇങ്ങളിലൊന്നാണ് കാബർനെ ഫ്രാങ്. കാബെർനെ സോവിഞ്യോൺ, മെർലോ എന്നീ വീഞ്ഞുകൾ ബോറ്ഡോ രീതിയിൽ (ഫ്രഞ്ച്) ഉണ്ടാക്കാനാണീ മുന്തിരിവർഗ്ഗങ്ങൾ ഉപയോഗിക്കുന്നത്. എന്നാൽ ഇവ തനിയെയും ഉദാ: ലുവാ (Loire wines) കമ്പനിയുടെ ഷീനോ (Chinon).
പരാമർശങ്ങൾ
വർഗ്ഗം:മുന്തിരിയിനങ്ങൾ
ഒരണസമരം
ഒരണയ്ക്ക് ബോട്ടു യാത്ര ചെയ്യാനുള്ള സൗകര്യം പുനസ്ഥാപിക്കാൻ വേണ്ടി 1957 ലെ കമ്മ്യൂണിസ്റ്റ് സർക്കാരിനെതിരേ   കെ എസ് യു വിന്റെ നേതൃത്വത്തിൽ നടത്തിയ പ്രക്ഷോഭമാണ് ഒരണസമരം എന്നറിയപ്പെടുന്നത്. ഇ.എം.എസ്സ്. സർക്കാരിന്റെ ഭരണനടപടികളിലൊന്നായിരുന്നു കുട്ടനാട്ടിലെ ജലഗതാഗതരംഗം ദേശസാത്കരിച്ചത്. ആലപ്പുഴ-കുട്ടനാട്, കോട്ടയം മേഖലയിൽ ജനങ്ങൾ ഗതാഗതത്തിനായി കൂടുതലും ആശ്രയിച്ചിരുന്നത് ബോട്ടുകളേയായിരുന്നു.അവയുടെ യാത്രാനിരക്ക് ഒരണയിൽ നിന്ന് പത്തുപൈസ ആക്കി വർധിപ്പിച്ചത് ജനങ്ങളെ വലച്ചു. സർക്കാർ നിയന്ത്രണങ്ങൾ കൊണ്ടു വരുന്നതിനു മുമ്പ് ഉടമകൾ തങ്ങളുടെ ഇഷ്ടത്തിനനുസരിച്ചാണ് നിരക്കുകൾ നിശ്ചയിച്ചിരുന്നത്.
ദേശസാൽക്കരണം
ബോട്ടുടമകളുടെ ഈ നടപടികൾ അവസാനിപ്പിക്കാനും, ജനങ്ങൾക്ക് ഏകീകരിച്ച് നിരക്കുകൾ ലഭ്യമാക്കാനും വേണ്ടിയാണ് സർക്കാർ ബോട്ടു ഗതാഗതം ദേശസാൽക്കരിക്കാൻ തീരുമാനിച്ചത്. ഏറ്റവും കുറഞ്ഞ തുക രണ്ട് അണയായി നിശ്ചയിച്ചു. വിദ്യാർത്ഥികൾക്ക് 50ശതമാനം സൗജന്യവും അനുവദിച്ചു. നിരക്കുകളുടെ ഏകീകരണം വരുന്നതിനു മുമ്പ് വിദ്യാർത്ഥികൾ ദൂരത്തിനനുസരിച്ചുള്ള നിരക്ക് നൽകണമായിരുന്നു.
സമരം
സർക്കാരിന്റെ ഈ തീരുമാനത്തിനെതിരേ വിദ്യാർത്ഥികൾ പ്രതിപക്ഷപാർട്ടികളുടെ പിന്തുണയോടെ പ്രക്ഷോഭമാരംഭിച്ചു. 1958 ജൂലൈ 12ന് ആണ് സമരം ആരംഭിച്ചത്. കുട്ടനാടൻ വിദ്യാർത്ഥികൾക്ക് ബോട്ടുടമകൾ നൽകിയിരുന്ന ഒരണ കൺസഷൻ നിലനിർത്തണമെന്നതായിരുന്നു സമരക്കാരുടെ പ്രധാന ആവശ്യം. ചമ്പക്കുളം നദിക്കു കുറുകെ കയർവടം വലിച്ചുകെട്ടി ബോട്ടു ഗതാഗതം തടഞ്ഞുകൊണ്ടായിരുന്നു സമരം ഉദ്ഘാടനം ചെയ്തത്. ബോട്ടുഗതാഗതം തടസ്സപ്പെടുത്തിയതിന് ഇരുപതോളം വിദ്യാർത്ഥികളെ പോലീസ് അറസ്റ്റ് ചെയ്തു. ഇത് സമരത്തിന്റെ ശക്തി വർദ്ധിപ്പിച്ചു. ആലപ്പുഴ, കുട്ടനാട് താലൂക്കുകളിൽ പോലീസ് 144 പ്രഖ്യാപിച്ചു. കോൺഗ്രസ്സ്, ആർ.എസ്.പി തുടങ്ങിയ പാർട്ടികളിലെ നേതാക്കൾ വിദ്യാർത്ഥികളോട് നിയമം ലംഘിക്കാൻ ആഹ്വാനം ചെയ്തു. ഇതേ തുടർന്ന് 134 വിദ്യാർത്ഥികൾ അറസ്റ്റു ചെയ്യപ്പെട്ടു. 20000 ഓളം വിദ്യാർത്ഥികൾ പഠിപ്പുമുടക്കി സമരപാതയിലേക്കിറങ്ങി. സമരം സംസ്ഥാനത്തൊട്ടാകെ വ്യാപിച്ചു.
സമരത്തെ പിന്തുണച്ചുകൊണ്ട് പ്രതിപക്ഷപാർട്ടികളും, രാഷ്ട്രീയമായി ഈ സമരത്തെ എതിരിടാൻ കമ്മ്യൂണിസ്റ്റ് പാർട്ടിയും രംഗത്തിറങ്ങി. സർക്കാരിന്റെ രാജിമാത്രമാണ് സമരം പിൻവലിക്കാനുള്ള ഏക നിർദ്ദേശം എന്ന കോൺഗ്രസ്സ് അസന്നിഗ്ദമായി പ്രഖ്യാപിച്ചു. അതേ സമയം സമരത്തെ ഏതു വിധേനേയും ചെറുക്കാൻ കമ്മ്യൂണിസ്റ്റ് പാർട്ടികളുടെ പ്രാദേശിക കമ്മറ്റികളോട് പാർട്ടി നേതാവായിരുന്നു ഗോവിന്ദൻനായർ ആഹ്വാനം ചെയ്തു. 1958 ജൂലൈ 23 ന് വിദ്യാർത്ഥികൾ ആലപ്പുഴ പട്ടണത്തിൽ നടത്തിയെ ഒരു ജാഥയെ പാർട്ടിപ്രവർത്തകരും, പോർട്ടർമാരും അടങ്ങുന്ന ഒരു സംഘം ആക്രമിച്ചു. ഇതിനെത്തുടർന്ന് സമരം തങ്ങൾ ഏറ്റെടുക്കുകയാണെന്ന് പ്രതിപക്ഷപാർട്ടികൾ പ്രഖ്യാപിച്ചു. വിദ്യാർത്ഥികളുടെ യാത്രാക്കൂലി പ്രശ്നത്തെക്കുറിച്ച് പഠിക്കാൻ സർക്കാർ ഒരു കമ്മീഷനെ വെയ്കാമെന്നും, കമ്മീഷന്റെ റിപ്പോർട്ട് വരുന്നതുവരെ വിദ്യാർത്ഥികൾക്ക് ബോട്ടുകളിൽ യാത്ര സൗജന്യമായിരിക്കുമെന്നും സർക്കാർ പ്രഖ്യാപിച്ചു. എന്നാൽ സർക്കാരിന്റെ ഈ നിർദ്ദേശം പ്രതിപക്ഷകക്ഷികൾക്ക് സ്വീകാര്യമായിരുന്നില്ല.
സമരഫലം
കമ്മീഷന്റെ റിപ്പോർട്ട് എന്തു തന്നെയായിരുന്നാലും വിദ്യാർത്ഥികൾക്ക് ഒരണതന്നെയായിരിക്കും ബോട്ടുഗതാഗതനിരക്ക് എന്ന് സർക്കാർ പ്രഖ്യാപിച്ചു. ഇതെതുടർന്ന് 1958 ആഗസ്റ്റ് 4 ആം തീയതി സമരം പിൻവലിച്ചു. കെ.എസ്.യു എന്ന വിദ്യാർത്ഥിസംഘടയ്ക്ക് രാഷ്ട്രീയമായ അടിത്തറപാകിയ ഒരു സമരമായിരുന്നു ഒരണസമരം എന്നു കരുതപ്പെടുന്നു. കേവലം ഒരു വിദ്യാർത്ഥി സമരം എന്നതിലുപരി അധികാരത്തിലിരുന്ന കമ്മ്യൂണിസ്റ്റ് സർക്കാരിനെ താഴെയിറക്കാൻ നടന്ന വിമോചനസമരത്തിന്റെ ശക്തിവർദ്ധിപ്പിക്കുന്നതിനുള്ള സമരമായിരുന്നു  വാതിലായിരുന്നു  ഒരണസമരം എന്ന് ഇ.എം.എസ്സ് നമ്പൂതിരിപ്പാട് അഭിപ്രായപ്പെടുന്നു.
സിചുവാൻ ഭീമൻ പാണ്ട സങ്കേതങ്ങൾ
ചൈനയിലെ സിചുവാൻ പ്രവിശ്യയിൽ സ്ഥിതിചെയ്യുന്ന ലോക പ്രശസ്തമായ ഒരു വന്യജീവിസങ്കേതമാണ് സിചുവാനിലെ സിചുവാൻ ഭീമൻ പാണ്ട സങ്കേതം.വംശനാശഭീഷണി നേരിടുന്ന ഒരു സുപ്രധാന മൃഗമാണ് ഭീമൻ പാണ്ട. ലോകത്തിലെ ഭീമൻ പാണ്ടകളിൽ 30%-ത്തിലധികവും ഇവിടയാണ് അധിവസിക്കുന്നത്. ഇവയുടെ ഒഅരു പ്രധാന വംശവർദ്ധന കേന്ദ്രവും കൂടിയാണ് ഈ വനമേഖലകൾ. ക്വിയോങ്ലായ്(Quionglai) ജിയാജിൻ(Jiajin) എന്നീ മലനിരകളിലായ് വ്യാപിച്ചുകിടക്കുന്ന 7 സംരക്ഷിത വനങ്ങളും 9 സീനിക് പാർകുകളും കൂടിച്ചേരുന്നതാണ് സിചുവാൻ ഭീമൻ പാണ്ട സങ്കേതങ്ങൾ. 9245 ചതുരശ്ര കിലോമീറ്ററാണ് ഇതിന്റെ ആകെ വിസ്തൃതി. ഭീമൻപാണ്ടയെ കൂടാതെ ചെമ്പൻ പാണ്ട, ഹിമപ്പുലി, മേഘപ്പുലി തുടങ്ങിയ ജീവികൾക്കും അഭയസ്ഥാനമാണിവിടം. വൈവിധ്യമാർന്ന വളരെയധികം സസ്യങ്ങളും ഈ വനങ്ങളിലുണ്ട്.
മരിയ അറോറ കോട്ടോ
പുറം കണ്ണികൾ
വർഗ്ഗം:പത്മശ്രീ പുരസ്കാരം ലഭിച്ചവർ
അസ്തമയം (ചലച്ചിത്രം)
പി. ചന്ദ്രകുമാർ സംവിധാനം ചെയ്ത് നടൻ മധു നിർമ്മിച്ച് 1978-ൽ പുറത്തിറങ്ങിയ മലയാളചലച്ചിത്രമാണ് അസ്തമയം. ചിത്രത്തിൽ മധു, ജയൻ, ശാരദ, ജയഭാരതി എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ശ്യാമാണ് ചിത്രത്തിലെ ഗാനങ്ങൾക്ക് സംഗീതം നൽകിയത്. ശ്രീകുമാരൻ തമ്പിയും സത്യൻ അന്തിക്കാടുമാണ് ചിത്രത്തിനുവേണ്ടി ഗാനങ്ങൾ രചിച്ചത്.
കഥാസാരം
ഒരു ദിവസം ഡോക്ടർ ബാലകൃഷ്ണനെ കാണാൻ ഏറ്റവുമടുത്ത സുഹൃത്തും സഹപാഠിയുമായിരുന്ന വേണുവിന്റെ അമ്മാവൻ കുറുപ്പും അദ്ദേഹത്തിൻ മകളായി കുറുപ്പും ശാന്തിയും എത്തി. അസഹ്യമായ വയറുവേദനയിൽ നിന്നും മോചനം നേടാൻ വേണ്ടി വേണുവിന്റെ ഒരു കത്തുമായി വന്നതാണ് കുറുപ്പ്. ഒരു ഓപ്പറേഷനിലൂടെ മാത്രമേ രോഗം മാറ്റാൻ കഴിയൂ എന്നറിഞ്ഞപ്പോൾ കുറുപ്പു ഭയന്നു. തനിക്കെന്തെങ്കിലും അപകടം സംഭവിച്ചാൽ മകൾ ശാന്തി അനാഥയാകുമല്ലോ എന്നായിരുന്നു കുറുപ്പിന്റെ പേടി. ബാലകൃഷ്ണൻ അവർക്കു ധൈര്യം നൽകി. പേവാർഡ് ലഭിക്കുന്നതു വരെ കുറുപ്പും ശാന്തിയും ഡോക്ടറുടെ വീട്ടിലാണ് താമസിച്ചത്. അസുഖം മാറി തിരിച്ചു പോയ കുറുപ്പിന്റെ ഒരു കത്തുമായി ചേട്ടൻ വന്നു. ശാന്തിയെ ബാലകൃഷ്ണനെക്കൊണ്ട് വിവാഹം കഴിപ്പിക്കാനായിരുന്നു കുറുപ്പിന്റെയും ചേട്ടന്റെയും ശ്രമം. ആദ്യം എതിർത്തെങ്കിലും അവസാനം ബാലകൃഷ്ണൻ അവരുടെ നിർബന്ധത്തിനു വഴങ്ങി.വിവാഹം നടന്നു. അവർക്കൊരു പെൺകുട്ടി ജനിച്ചു. സന്തോഷപൂർണ്ണമായ ദിവസങ്ങൾ ബാലകൃഷ്ണനെ കൂടുതൽ ഉന്മേഷവാനാക്കി. ഒരു ദിവസം ഹോസ്പിറ്റലിൽ വെച്ചു അയാളെ കാണാൻ പ്രഭ എന്എന്ന പെൺകുട്ടി എത്തുന്നു. പഠിക്കുന്ന കാലത്ത് താൻ ജീവനേക്കാളുപരി സ്നേഹിച്ചിരുന്ന ഒരു പെൺകുട്ടിയായിരുന്നു അത്. തുടർന്നുള്ള സംഭവങ്ങളിലൂടെ സിനിമ വികസിക്കുന്നു.
==അഭിനേതാക്കൾ ==
പുറത്തേക്കുള്ള കണ്ണികൾ
വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പി. ചന്ദ്രകുമാർ സംവിധാനം ചെയ്ത ചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:മധു- ശാരദ ജോഡി വർഗ്ഗം:സത്യൻ അന്തിക്കാട്-ശ്യാം ഗാനങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:സത്യൻ അന്തിക്കാടിന്റെ ഗാനങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:തമ്പി-ശ്യാം ഗാനങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ വർഗ്ഗം:ആർ.എൻ. പിള്ള കാമറ ചലിപ്പിച്ച ചലച്ചിത്രങ്ങൾ വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
മെയ്ൻ കൂൺ
മെയ്ൻ കൂൺ വലിപ്പമേറിയതും ഇണക്കമുള്ളതുമായ മാർജ്ജാരവംശമാണ്, അതിനാൽ തന്നെ അതിന്റെ ഇരട്ടപ്പേര് "സൌമ്യനായ ഭീമൻ" എന്നാണ്. അതിന്റെ പ്രധാന സവിശേഷതകൾ, നെഞ്ചിനോടൊപ്പം ഉയർന്നു നിൽക്കുന്ന നീളംകൂടിയമൃദുരോമം, ബലിഷ്ഠമായ അസ്ഥിഘടന, ത്രികോണാകൃതിയിലുള്ള ശരീര ആകാരം, നിമ്‌നോന്നതമായ രണ്ട് അടുക്കുകളായ മേലാവരണത്തിൽ നീണ്ട സംരക്ഷിത രോമങ്ങൾ, പട്ടുപോലെ മിനുസമുള്ള കീഴ്ഭാഗാവരണം, നീണ്ടതും ഇടതൂർന്ന രോമങ്ങളുള്ളതുമായ വാൽ എന്നിവയാണ്. നിറങ്ങൾ വ്യാപകമായി വ്യത്യാസപ്പെട്ടിരിക്കുന്ന ഈ ഇനം പൂച്ചയുടെ നീലലോഹിതവർണ്ണം, ചോക്കലേറ്റ് വർണ്ണം എന്നിവ അവയുടെ പാരമ്പര്യത്തിനു നിരക്കുന്ന നിറങ്ങളല്ല. ഈ ഇനം പൂച്ചകളുടെ മതിപ്പുളവാക്കുന്ന ബുദ്ധിശക്തിയും കളിക്കാനുള്ള ഔത്സുക്യവും സൌമ്യമായ പ്രകൃതവും കാരണമായി മെയ്ൻ കൂൺ പലപ്പോഴും "നായയെ പോലുള്ള" പ്രത്യേകതകൾ ഉള്ള ഇനമായി കണക്കാക്കപ്പെടുന്നു. ഫെലൈൻ ഹൈപ്പർട്രോഫിക് കാർഡിയോമയോപ്പതി, ഹിപ്പ് ഡിസ്പ്ലാസിയ എന്നിവയുൾപ്പടെ ചില ആരോഗ്യ പ്രശ്നങ്ങൾ പരിചയസമ്പന്നരായ വളർത്തുകാരുടെ ശ്രദ്ധയിൽപ്പെടാറുണ്ടെങ്കിലും ഈ പ്രശ്നങ്ങളുടെ ആവൃത്തി കുറക്കുന്നതിനായി പരിപാലകർ ആധുനിക സ്ക്രീനിംഗ് രീതികൾ ഉപയോഗിക്കാറുണ്ട്.
ഉത്ഭവം
മെയ്ൻ കൂൺ ജനുസിന്റെ പൈതൃകമായ ആവിർഭാഗം തികച്ചും അജ്ഞാതമാണ് - അനുമാനങ്ങളും നാടോടിക്കഥകളും മാത്രമാണ് ഇവയുടെ ആവിർഭാവത്തിന് ഉപോദ്ബലകമായി പ്രചരിച്ചിട്ടുള്ളത്. അത്തരത്തിലുള്ള ഒരു നാടൻകഥ, 1793-ൽ വധിക്കപ്പെട്ട ഫ്രാൻസിന്റെ രാജ്ഞി മേരി അന്റോണെറ്റിനെ ചുറ്റിപ്പറ്റിയുള്ളതാണ്. വധിക്കപ്പെടുന്നതിനുമുമ്പ് ഫ്രാൻസിലെ രാജ്ഞിയായിരുന്ന മേരി അന്റോണെറ്റ് ക്യാപ്റ്റൻ സാമുവർ ക്ലൌഗിൻറെ സഹായത്താൽ രക്ഷപെടാൻ ശ്രമിച്ചിരുന്നു. ക്ലൂവിന്റെ കപ്പലിൽ അവരുടെ ഏറ്റവും പ്രിയപ്പെട്ട വസ്തുവകകളോടൊപ്പം, അവർക്കു ഏറെ പ്രിയപ്പെട്ട 6 ടർക്കിഷ് ആംഗോറ പൂച്ചകളെയും കയറ്റിയിരുന്നു. അമേരിക്കൻ ഐക്യനാടുകളിലേക്കെത്തുവാൻ സാധിച്ചില്ലെങ്കിലും അവരുടെ  പ്രിയപ്പെട്ട വളർത്തുമൃഗങ്ങൾ സുരക്ഷിതമായി മെയിനിലെ വിസാസ്സെറ്റ് തീരത്ത് എത്തിച്ചേർന്നു. അവിടെ അവ മറ്റ് ഹ്രസ്വ-രോമങ്ങളുളള ഇനങ്ങളുമായി ഇടപഴകുകയും മെയ്ൻ കോണിന്റെ ആധുനിക ഇനമായി വികസിപ്പിക്കുകയും ചെയ്തു.
ഇവയുടെ ഉത്ഭവത്തെക്കുറിച്ചു പ്രചരിച്ചിട്ടുള്ള മറ്റൊരു നാടൻകഥയിൽ ക്യാപ്റ്റൻ ചാൾസ് കൂൺ എന്ന ഇംഗ്ലീഷ് സമുദ്ര സഞ്ചാരി ഉൾപ്പെടുന്നു. അദ്ദേഹം വിദേശയാത്രാവേളയിൽ തന്റെ കപ്പലുകളിൽ നീളം കൂടിയ രോമമുള്ള പൂച്ചകളെ സൂക്ഷിക്കാറുണ്ടായിരുന്നു. കൂണിന്റെ യാനങ്ങൾ ന്യൂ ഇംഗ്ലണ്ടിലെ തുറമുഖങ്ങളിൽ നങ്കൂരമിടുന്ന സമയത്ത് ഈ  മാർജ്ജാരന്മാർ കപ്പലിനു പുറത്തുകടക്കുകയും ആ പ്രദേശത്തെ നാടൻ കാട്ടുപൂച്ചകളുമായി സഹവാസം നടത്തുകയും ചെയ്തിരുന്നു. പ്രാദേശിക പൂച്ചകളോടൊപ്പം കാണപ്പെട്ട നീണ്ട രോമമുള്ള പൂച്ചക്കുഞ്ഞുങ്ങളെ അക്കാലത്ത് "കൂൺസ് ക്യാറ്റ്സ്" എന്നു വിളിക്കപ്പെട്ടിരുന്നു.
എന്നിരുന്നാലും വളർത്തൽകാരുടെയിടയിൽ പൊതുവായി അംഗീകരിക്കപ്പെട്ട പരികൽപ്പന, മെയ്ൻ കൂൺ വർഗ്ഗം ഹ്രസ്വരോമമുള്ള തദ്ദേശീയ പൂച്ചകളുടേയും സമുദ്രസഞ്ചാരികൾ വിദേശത്തുനിന്നെത്തിച്ച രോമത്തിനു നീളം കൂടിയ ഇനങ്ങളുടേയും സങ്കരജാതിയുടെ പുന്മുറക്കാരാണെന്നാണ്. ഇത് ക്യാപ്റ്റൻ ചാൾസ് കൂൺ വഴിയോ അല്ലെങ്കിൽ 11 ആം നൂറ്റാണ്ടിലെ നോർവീജിയൻ സമുദ്ര സഞ്ചാരികൾ വഴിയോ ആയിരിക്കാം സംഭവിച്ചത്. മെയ്ൻ കൂണുകളും നോർവീജിയൻ കാട്ടുപൂച്ചകളും തമ്മിൽ കാണാൻ സാധിക്കുന്ന ശക്തമായ സാമ്യമാണ് ഇവയുടടെ ഉത്ഭവവുമായി നോർവീജിയൻ സഞ്ചാരികളെ ബന്ധിപ്പിക്കുന്നതിന്റെ പ്രധാന കാരണം. നോർവീജിയൻ കാട്ടുപൂച്ചകളെ സഞ്ചാരികൾ വിദേശയാത്രകളിൽ‌ ഒപ്പംകൂട്ടാറുമുണ്ടായിരുന്നു.
ആമിന അസ്സിൽമി
അമേരിക്കയിലെ ഒരു മുസ്‌ലിം നേതാവും പ്രഭാഷകയുമായിരുന്നു ആമിന അസ്സിൽമി (1945 - 5 മാർച്ച് 2010). ഇന്റർനാഷണൽ യൂണിയൻ ഓഫ് മുസ്ലിം വുമൺ ഡയറക്ടർ ആയിരുന്ന അവർ അമേരിക്കയിലുടനീളം സജീവമായി പ്രവർത്തിച്ചിരുന്ന ഒരു ആക്റ്റിവിസ്റ്റായിരുന്നു.
ജീവിതരേഖ
പ്രൊട്ടസ്റ്റന്റ് പ്രബോധകയായിരുന്ന ജാനിസ് ഹഫ് എന്ന യുവതിയാണ് 1977-ൽ ആമിന അസ്സിൽമി ആയി മാറുന്നത്. മുസ്‌ലിംകളായ ചില സഹപാഠികളെ തന്റെ വിശ്വാസത്തിലേക്ക് ക്ഷണിച്ചപ്പോഴാണ് ഇസ്‌ലാമിക വിശ്വാസപ്രമാണങ്ങളുമായി പരിചയപ്പെടാനിടയായത്. ഇന്റർനാഷണൽ യൂണിയൻ ഓഫ് മുസ്ലീം വുമണിന്റെ ഡയറക്ടർ എന്ന നിലയിൽ അവർ വിവിധ കാമ്പസുകൾ സന്ദർശിച്ചുകൊണ്ട് ഇസ്‌ലാമിക പഠനപ്രഭാഷണങ്ങൾ നടത്തിവന്നു. ലോകത്തെ ഏറ്റവും സ്വാധീനമുള്ള 500 മുസ്‌ലിംകൾ എന്ന പട്ടികയിൽ (2009) അവർ ഇടം പിടിച്ചിരുന്നു. 2001 മുതൽ അമേരിക്കയിലെ തപാൽ വകുപ്പ് ഈദ് സ്റ്റാമ്പ് പുറത്തിറക്കി വരുന്നതിൽ ആമിന അസ്സിൽമി പങ്കുവഹിച്ചിരുന്നു. ഇസ്‌ലാമികപഠനത്തിനായുള്ള ഒരു കേന്ദ്രം അവർ നിർമ്മിക്കുകയുണ്ടായി. നാഷണൽ ഫിലിം ബോർഡ് ഓഫ് കാനഡ, വടക്കേ അമേരിക്കയിലെ മുസ്‌ലിം സ്ത്രീകളെക്കുറിച്ച് 2005-ൽ പുറത്തിറക്കിയ മീ ആൻഡ് മോസ്ക് എന്ന ഡോക്യുമെന്ററി ചിത്രത്തിൽ ആമിനയും ഉൾപ്പെട്ടിട്ടുണ്ട്. 2010 മാർച്ച് 5 ന് ന്യൂയോർക്കിലെ ഒരു പരിപാടിയിൽ നിന്ന് മടങ്ങവെ, ഒരു വാഹനാപകടത്തിൽ അസിൽമിയും മൂത്തമകനും മരിച്ചു. അവളുടെ ഇളയ മകനും മറ്റൊരു വാഹനാപകടത്തിൽ കൊല്ലപ്പെട്ടിരുന്നു. മാതാവിന്റെ പ്രവർത്തനങ്ങൾ ഏറ്റെടുത്ത മകൾ, ലഹരിവിരുദ്ധ ബോധവൽക്കരണത്തിൽ സജീവമായി നേതൃത്വം നൽകിവരുന്നു.
അവലംബം
വർഗ്ഗം:അമേരിക്കൻ മുസ്ലിങ്ങൾ വർഗ്ഗം:2010-ൽ മരിച്ചവർ വർഗ്ഗം:1945-ൽ ജനിച്ചവർ
കുടുംബിനി
തോമസ് പിക്ചേഴ്സിന്റെ ബാനറിൽ പി.എ. തോമസ് നിർമിച്ച മലയാളചലച്ചിത്രമാണ് കുടുംബിനി. ജിയോ പിക്ചേഴ്സ് വിതരണം നടത്തിയ പ്രസ്തുത ചിത്രം 1964 ഡിസംബർ 22-ന് പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1964-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ-ഷീല ജോഡി വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:പി. എ തോമസ് നിർമ്മിച്ച ചലച്ചിത്രങ്ങൾ വർഗ്ഗം:മീന (പഴയ) അഭിനയിച്ച ചലചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
നിദ അല്ലാം
അമേരിക്കയിലെ ഒരു രാഷ്ട്രീയപ്രവർത്തകയും ഡാറ്റാ അനലിസ്റ്റുമാണ് നിദ അല്ലാം (ജനനം: ഡിസംബർ 15, 1993). വർഗ്ഗം:അമേരിക്കൻ വനിതാ പ്രവർത്തകർ വർഗ്ഗം:1993-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
സദെ ആഘോഷം
ജഷൻ-ഇ-സദെ ഒരു പ്രാചീന പേർഷ്യൻ ആഘോഷമാണ്. ആദ്യത്തെ പേർഷ്യൻ സാമ്രാജ്യമായിരുന്ന അക്കീമെനിഡ് സാമ്രാജ്യത്തിന്റെ കാലഘട്ടത്തിൽ ആരംഭിച്ച ഒരു ഇറാനിയൻ ഉത്സവമാണിത്. ശീതകാലത്ത് ഇറാനിൽ, പുതുവത്സരദിനമായ നവ്റോസിന് 50 ദിവസം മുൻപാണ്‌ സദെ ആചരിക്കുന്നത്. പുരാതന പേർഷ്യയിൽ അതീവ പ്രൗഢിയോടെയാണ് ഈ മധ്യകാല ശീതകാല ഉത്സവം ആഘോഷിക്കപ്പെട്ടിരുന്നത്. പേർഷ്യൻ ഭാഷയിൽ "നൂറ്" എന്ന് അർത്ഥമാക്കുന്ന സദെ വസന്തത്തിന്റെ ആരംഭം വരെയുള്ള നൂറ് ദിനരാത്രങ്ങളെ സൂചിപ്പിക്കുന്നു. സൊറോസ്ട്രിയൻ മത വിശ്വാസവുമായി ബന്ധപ്പെട്ടതാണ് സദെ ആഘോഷം. സൊറോസ്ട്രിയൻ വിശ്വാസപ്രകാരം അഗ്നി നന്മയുടെ പ്രതീകമാണ്‌. വലിയ ആഴികളൊരുക്കി അഗ്നിയെ ആദരിക്കുന്നതാണ് ഇതിലെ പ്രധാന ചടങ്ങ്. അഗ്നിയെ ബഹുമാനിക്കുന്നതിനും ഇരുട്ട്, മഞ്ഞ്, തണുപ്പ് എന്നിവയുടെ ശക്തികളെ പരാജയപ്പെടുത്തുന്നതിനുമുള്ള ഒരു ആഘോഷമായിരുന്നു ഇത്. ഇതുകാരണം 'അഗ്നിയുടെ ഉത്സവം' എന്നും ഇതറിയപ്പെടുന്നു.
ചരിത്രം
ഐതിഹ്യപ്രകാരം, പൌരാണിക സങ്കൽപ്പത്തിലെ പിഷ്ദാഡിയൻ രാജവംശത്തിലെ (പിഷ്ദാദ് എന്നാൽ നിയമം നൽകുന്നത്) 2-ആമത്തെ രാജാവായിരുന്ന ഹുഷാങ് രാജാവാണ് സാദെ ആഘോഷിക്കുകയെന്ന പാരമ്പര്യം സ്ഥാപിച്ചത്. ഒരിക്കൽ ഹുഷാങ് ഒരു മല കയറുമ്പോൾ ഒരു പാമ്പിനെ കാണുകയും അതിനെ കല്ലുകൊണ്ട് എറിയാൻ ആഗ്രഹിക്കുകയും ചെയ്തുവെന്ന് ഐതിഹ്യത്തിൽ പറയപ്പെടുന്നു. കല്ല് എറിഞ്ഞപ്പോൾ മറ്റൊരു കല്ലിൽതട്ടി വീഴുകയും രണ്ടും തീക്കല്ലായതിനാൽ തീ പടരുകയും പാമ്പ് രക്ഷപ്പെടുകയും ചെയ്തു. ഇത്തരത്തിൽ തീ കൊളുത്തുന്നത് എങ്ങനെയെന്ന് അദ്ദേഹം കണ്ടെത്തി. തീ കൊളുത്തുന്നതിന്റെ രഹസ്യം തനിക്ക് വെളിപ്പെടുത്തിയ ദൈവത്തെ ഹുഷാങ് സന്തോഷിപ്പിക്കുകയും സ്തുതിക്കുകയും ചെയ്തു. എന്നിട്ട് അദ്ദേഹം പ്രഖ്യാപിച്ചു: "ഇത് ദൈവത്തിൽ നിന്നുള്ള പ്രകാശമാണ്, അതിനാൽ നാം അതിനെ ആദരിക്കണം." മതപരമായ വിശ്വാസങ്ങൾ അനുസരിച്ച്, പ്രകാശം, അഗ്നി, ഊർജ്ജം എന്നിവയുടെ പ്രാധാന്യം അനുസ്മരിക്കുന്ന ജഷ്ൻ-ഇ സദെ; ദൈവത്തിൽ നിന്നുള്ള പ്രകാശം അവന്റെ സൃഷ്ടികളുടെ ഹൃദയങ്ങളിൽ കാണപ്പെടുന്നതായി സങ്കൽപ്പിക്കുന്നു. പുരാതന കാലത്ത്, തീ കൊളുത്തിയാണ് ജഷ്ൻ-ഇ സദെ ആഘോഷിച്ചിരുന്നത്. സൊരാസ്ട്രിയക്കാരെ സംബന്ധിച്ചിടത്തോളം സദെയ്ക്കുള്ള പ്രധാന ഒരുക്കം അക്കാലത്തും ഇന്നും ചില ഭാഗങ്ങളിൽ ആഘോഷത്തിൻറെ തലേദിവസം തീ കത്തിക്കുന്നതിനുള്ള വിറകു ശേഖരിക്കലാണ്.
അവലംബം
വർഗ്ഗം:ആഘോഷങ്ങൾ
മിസിസിനേവ നദി
മിസിസിനേവ നദി അമേരിക്കൻ ഐക്യനാടുകളിലെ കിഴക്കൻ ഇന്ത്യാനയിലൂടെയും ഒരു ചെറിയ ഭാഗം പടിഞ്ഞാറൻ  ഒഹായോയിലൂടെയും ഒഴുകുന്ന വാബാഷ് നദിയുടെ ഒരു പോഷകനദിയാണ്. 120 മൈൽ (190 കിലോമീറ്റർ) നീളവും വൈറ്റ് റിവർ, ലിറ്റിൽ വാബാഷ് നദികൾക്ക് പിന്നിൽ വാബാഷ് നദിയുടെ മൂന്നാമത്തെ വലിയ പോഷകനദിയുമായ ഇത് എംബാറസ്, വെർമിലിയൻ നദികളേക്കാൾ നേരിയ വലിപ്പക്കൂടുതലുണ്ട്. വബാഷ്, ഒഹായോ നദികളോടൊപ്പം ഇത് മിസിസിപ്പി നദീതടപ്രദേശത്തിന്റെ ഭാഗമാണ്.
1812 ലെ യുദ്ധത്തിൽ, മിസിസിനേവ യുദ്ധഭൂമിയായിരുന്ന നദിതടപ്രദേശം മയാമി ഇന്ത്യക്കാർക്കെതിരെ അമേരിക്കൻ സൈന്യത്തെ അണിനിരത്തിയിരുന്നു. യുഎസ് നാവികസേനയുടെ രണ്ട് എണ്ണക്കപ്പലുകൾക്ക് നദിയുടെ പേരിൽ യുഎസ്എസ് മിസിസിനേവ എന്ന് പേരിട്ടു. ഒരു ചരിവിൽ കിടക്കുന്നു എന്ന അർത്ഥം വരുന്ന മയാമി ഇന്ത്യൻ പദമായ nimacihsinwi എന്നതിൽ നിന്നാണ മിസിസിനേവ എന്ന പദം ഭാഗികമായി ഉരുത്തിരിഞ്ഞതെന്നു കരുതപ്പെടുന്നു.
മെർലോ
കടും നീലനിറമുള്ള മുന്തിരിവർഗ്ഗമാണ് മെർലോ. ഇംഗ്ലീഷ്: Merlot. വീഞ്ഞുകളിൽ പലതരം കലർപ്പ് ഉണ്ടാക്കാനും വൈവിധ്യം വരുത്താനും മെർലോ മുന്തിരികൾ ഉപയോഗിക്കുന്നു.
പേരിനു പിന്നിൽ
മെർലോ എന്ന പേരിൽ ഫ്രാൻസിൽ കാണപ്പെടുന്ന കറുത്ത പക്ഷിയുടെ പേരിൽ നിന്നാണ് മുന്തിരിക്ക് ആ പേരു വന്നത് എന്നു വിശ്വസിക്കുന്നു.
ബാഹ്യ ലിങ്കുകൾ
വർഗ്ഗം:മുന്തിരിയിനങ്ങൾ
പൂമാരുതൻ
ഉത്തരകേരളത്തിൽ തെയ്യമായി കെട്ടിയാടിക്കുന്ന ഒരു ദേവസങ്കല്പം. മരക്കലമേറി മലനാട്ടിലെത്തിയ ദേവതയാണ് പൂമാല ഭഗവതി .ഭഗവതിയുടെ സഹോദരസ്ഥാനീയനാണ്‌ ഓമനപ്പൂങ്കിടാവെന്നു  സ്വയം വിശേഷിപ്പിക്കുന്ന പൂമാരുതൻ ദൈവം. പൂമാല ഭഗവതിക്ക് കെട്ടിക്കോലമില്ല.കെട്ടിയാടുന്നതിനിടെ കാഴ്ച്ചക്കാരെപ്പോലും പരിചകൊണ്ട്  തട്ടിമാറ്റുന്നതിനാൽ  പൂമാരുതൻ വെള്ളാട്ടത്തിന്  തട്ടും വെള്ളാട്ടമെന്നും പേരുണ്ട്. ആരിയർ നാട്ടിലെ രാജാവിന്റെ പുത്രിയായിരുന്നുആര്യപ്പൂമാല. മലനാട്ടിലെത്താൻ മരക്കലം പണിയിക്കണമെന്ന ഭഗവതിയുടെ ആവശ്യം രാജാവ് നിരാകരിച്ചു.പൂരം നോറ്റിരിക്കെ സ്വർഗോദ്യാനത്തിൽ നിന്നും പൂവിറുക്കവേ ,ശൈവാംശഭൂതനായ മല്ലനായ പൂമാരുതൻ വായുരൂപം പൂണ്ട് വസിച്ച പൂവിറുത്തപ്പോൾ പൂമാല ഭഗവതി ബോധരഹിതയായി.ജ്യോത്സ്യന്റെ പ്രശ്നവിധിയിലൂടെ കാര്യം മനസ്സിലാക്കിയ രാജാവ്  വിശ്വകർമ്മാവിനെക്കൊണ്ട് മരക്കലം പണിയിച്ചുനല്കി.എഴിമലയിൽ എത്തിച്ചേർന്ന ഇരുവരും മണിയറക്കാവ് ,തലനേരി ,രാമവില്യം കഴകം,എന്നിവിടങ്ങൾ കടന്ന്  രാമന്തളി കുറുവന്തട്ട അറയിൽ അധിവസിച്ചു.
വർഗ്ഗം:തെയ്യങ്ങൾ
ബിജു ജനതാ ദൾ
ഒഡീഷയിലെ ഒരു പ്രബല രാഷ്ട്രീയ കക്ഷിയാണ് ബിജു ജനതാ ദൾ (ബി.ജെ.ഡി ).1997ൽ ജനതാ ദൾ പിളർന്നാണ് നവീൻ പട്നായിക്കിന്റെ നേതൃത്വത്തിൽ ബിജു ജനതാ ദൾ രൂപീകൃതമായത്. രൂപീകൃതമായ കാലം മുതൽ ഒഡീഷയിലെ ഭരണം കയ്യാളുന്നതും ബി.ജെ.ഡി തന്നെയാണ്.
അവലംബം
വർഗ്ഗം:ഇന്ത്യയിലെ രാഷ്ട്രീയകക്ഷികൾ
ആബിദ് ഹസൻ സഫ്രാണി
ആബിദ് ഹസൻ സഫ്രാണി', ഐഎഫ്എസ്, ( ജനനം. സൈൻ-അൽ-അബ്ദിൻ ഹസൻ) ഇന്ത്യൻ നാഷണൽ ആർമിയിലെ ഒരു ഉദ്യോഗസ്ഥനായിരുന്നു, 1947 നു ശേഷം ഇന്ത്യൻ നയതന്ത്ര ഉദ്യോഗസ്ഥൻ ആയി. ഹൈദരാബാദിലെ കൊളോണിയലിസ്റ്റ് വിരുദ്ധ കുടുംബത്തിൽ ജനിച്ച അബിദ് ഹസൻ ഇന്ത്യയിൽ വളർന്ന് പിന്നീട് എഞ്ചിനീയർ ആയി പരിശീലിക്കാൻ ജർമ്മനിയിലേക്ക് പോയി. അദ്ദേഹം രണ്ടാം ലോകമഹായുദ്ധസമയത്ത് ജർമ്മനിയിൽ വിദ്യാർത്ഥിയായിരിക്കെ, അബിദ് ഹസൻ സുഭാഷ് ചന്ദ്രബോസിനെ കാണുകയും ഇൻഡിഷെ ലീജിയനിൽ ചേരാൻ തീരുമാനിക്കുകയും ചെയ്തു. ബോസ് ജർമ്മനിയിൽ ഉണ്ടായിരുന്നപ്പോൾ ഹസൻ പിന്നീട് ബോസിന്റെ വ്യക്തിപരമായ സെക്രട്ടറിയും പരിഭാഷകനുമായിരുന്നു. 1943 ൽ ജർമ്മൻ യു-ബോട്ട് യു-180 ലും ബോസിനോടൊപ്പം ഹസൻ സൌത്ത് ഈസ്റ്റ് ഏഷ്യയിലേയ്ക്ക് യാത്ര ചെയ്തിരുന്നു. ഐഎൻഎയുടെ പരിഷ്ക്കരണ കാലഘട്ടത്തിൽ തെക്കു കിഴക്കൻ ഏഷ്യൻ നാടകവേദിയിൽ ഹസൻ ആസാദ് ഹിന്ദ് ഫൗജിൽ ഒരു മേജറായി. ഈ സമയത്ത് അദ്ദേഹം സാമുദായിക സൗഹാർദത്തിന്റെ അടയാളമായി സഫ്രാണി എന്ന പേര് സ്വീകരിച്ചു.
യുദ്ധത്തിന്റെ അവസാനത്തിൽ ഇന്ത്യയിലേക്കുള്ള തിരിച്ചുവരവിന് ശേഷം, 1946- ൽ ഐ.എൻ.എ ട്രെയിലുകൾ അവസാനിച്ചതിനെത്തുടർന്ന് ആബിദ് ഹസൻ മോചിപ്പിക്കപ്പെടുകയും ഇന്ത്യൻ നാഷണൽ കോൺഗ്രസ് ഹ്രസ്വമായി അംഗീകരിക്കുകയും ചെയ്തു. വിഭജനത്തിനു ശേഷം ഹസൻ ഹൈദരാബാദിൽ താമസം തുടങ്ങി ഇന്ത്യൻ വിദേശകാര്യ സർവീസിൽ ചേർന്നു. 1969 -ൽ വിരമിച്ചതിനു മുമ്പ് ഹൈദരാബാദ്, ഈജിപ്ത്, ഡെൻമാർക്ക് തുടങ്ങിയ രാജ്യങ്ങളിൽ ഇന്ത്യൻ അംബാസിഡറായി തുടർന്നു. ബ്രദർ എഗെൻസ്റ്റ് ദി രാജ് രചിച്ച ലിയോനാർഡ് ഗോർഡൻ പറഞ്ഞതനുസരിച്ച് ആബിദ് ഹസൻ സഫ്രാണി "ജയ് ഹിന്ദ്" (Hail India) എന്ന വന്ദനം ചമച്ചു. ഇത് "ജയ് ഹിന്ദുസ്ഥാൻ കി" എന്ന ചുരുക്ക രൂപമാണ്. ഈ പദം നേതാജി സുഭാഷ് ചന്ദ്ര ബോസിന്റെ ഐഎൻഎ യിലും പിന്നീട് സ്വതന്ത്ര ഇന്ത്യയുടെ ദേശസ്നേഹപരമായ അഭിവാദ്യം ആയി ഉപയോഗിച്ചു. നേതാജി ബോസിന്റെ അനന്തരവൻ അരബിന്ദോ ബോസ് പിന്നീട് സഫ്രാണിയുടെ മരുമകൾ സുരയ ഹസനെ വിവാഹം കഴിച്ചു. ഒരു സ്വാതന്ത്ര്യ സമര സേനാനിയായ ബദറുൽ ഹസൻ എന്ന പേരുള്ള ആബിദ് ഹസൻ സഫ്രാണിയുടെ മൂത്ത സഹോദരന്റെ മകളാണ്. മഹാനായ സ്വാതന്ത്ര്യസമര സേനാനിയായ ഇദ്ദേഹം ഗാന്ധിജിയുമായി പ്രവർത്തിച്ചു. ഹൈദരാബാദിലെ ശ്രീ സുമ്പുൽ ഹസൻ എന്നുപേരുള്ള ആബിദ് സബ് എന്നയാളുടെ വിവരങ്ങൾ പ്രകാരം ആബിദ് ഹസൻ 05-04-1984 ന് അന്തരിച്ചു.
പാണ്ഡിത്യ പ്രവർത്തനങ്ങൾ
ഹസ്സൻ തന്റെ പേർഷ്യൻ-ഉർദു കവിതയുമായി കൂടുതൽ സമയം ചിലവഴിച്ച ഒരു പണ്ഡിതനായിരുന്നു. രാം സിംഗ് താക്കൂറിൻറെ സംഗീതത്തോടുകൂടി ജന ഗണ മനയുടെ ഹിന്ദി-ഉർദു പരിഭാഷ, സ്വതന്ത്ര ഇന്ത്യ പ്രൊവിഷണൽ ഗവൺമെന്റിന്റെ ഗാനം, സുബ് സുഖുൻ ചെയിൻ എന്നിവ അദ്ദേഹത്തിന്റെ സംഭാവനയാണ്. ആബിദ് ഹസൻ സഫ്രാണി ഹൈദരാബാദിൽ 05-04-1984 ന് അന്തരിച്ചു.
റയാൻ മക്ലാരൻ
അവലംബം
വർഗ്ഗം:1983-ൽ ജനിച്ചവർ വർഗ്ഗം:ഫെബ്രുവരി 9-ന് ജനിച്ചവർ വർഗ്ഗം:ദക്ഷിണാഫ്രിക്കൻ ക്രിക്കറ്റ് കളിക്കാർ
പെയിന്റ്ബോൾ
പെയിന്റ്ബോൾ ഒരു  ഷൂട്ടിംഗ് കായിക വിനോദം ആണ് .അതിൽ പ്ലേയർ എതിരാളികളെ  ചായം നിറച്ച  ജെലാറ്റിൻ കാപ്സ്യൂളുകൾ ("പെയിന്റ് ബോളുകൾ") ഉപയോഗിച്ച് ഷൂറ്ചെയ്‌ക്കാണ്‌ പതിവ് .സാദാരണ  എമത്സരത്തിൽ താഴ്ന്ന ഊർജ്ജമുള്ള എയർ ആയുധം ഉപയോഗിച്ചാണ് പെയിന്റ്ബാളുകൾ സാധാരണഗതിയിൽ ഷൂട്ട് ചെയ്യുന്നത്. ചുരുക്കത്തിൽ എയർ (നൈട്രജൻ) അല്ലെങ്കിൽ കാർബൺ ഡൈ ഓക്സൈഡ് (പാമ്പ്  ബോൾ ഉബയോടിച്ച ).
മത്സരം 1981 മെയ് മാസത്തിൽ വികസിപ്പിച്ചെടുത്തെങ്കിലും പിന്നീട് പ്രധാന ടൂർണമെന്റുകൾ, പ്രൊഫഷണൽ ടീമുകൾ, കളിക്കാർ എന്നിവ ഉൾപ്പെടുന്ന സംഘടിത മത്സരങ്ങൾ നടന്നു. സൈനിക ശക്തിയോ, സൈനി
ക പരിശീലനമോ, സൈനിക പരിശീലനമോ, സൈനികസേന, നിയമപരിപാലന, അർദ്ധസൈനിക വിഭാഗങ്ങളും സുരക്ഷാ സ്ഥാപനങ്ങളും ഉപയോഗിച്ചു പെൻബോൾ സാങ്കേതികവിദ്യ ഉപയോഗിക്കാറുണ്ട്. പെയിന്റ്ബോൾ മാർക്കറുകൾ കലാപത്തോടുകൂടിയ ഉത്തരവാദിത്തത്തിലും നിരുപദ്രവകരമായ സംശയാസ്പദമായ നിരുത്സാഹപ്പെടുത്തലിലും ഒരു പങ്കു വഹിക്കാൻ കഴിയും.
ഗെയിമുകൾ വ്യത്യസ്ത വലിപ്പത്തിലുള്ള ഇൻഡോർ അല്ലെങ്കിൽ ഔട്ട്ഡോർ ഫീൽഡുകളിൽ പ്ലേ ചെയ്യാം. ഒരു കളിക്കളം കളങ്കം അല്ലെങ്കിൽ കൃത്രിമ ഭൂപ്രദേശങ്ങളാൽ ചിതറിക്കിടക്കുകയാണ്. ഗെയിം തരങ്ങളും ലക്ഷ്യങ്ങളും വ്യത്യാസപ്പെടാം, എന്നാൽ പതാക പിടിച്ചെടുക്കുന്നത്, ഇല്ലാതാക്കൽ, ഒരു പ്രത്യേക ബിന്ദുവോ അല്ലെങ്കിൽ പ്രദേശമോ പ്രതിരോധിക്കുന്നതോ ആക്രമിക്കുന്നതോ, അല്ലെങ്കിൽ കളിക്കുന്ന സ്ഥലത്ത് മറഞ്ഞിരിക്കുന്ന താത്പര്യ വസ്തുക്കളെ പിടിച്ചെടുക്കുകയോ ചെയ്യാം. കളിച്ച വ്യത്യാസത്തെ ആശ്രയിച്ച്, ഗെയിമുകൾ മിനിറ്റുകളിൽ നിന്ന് മണിക്കൂറുകളോ അല്ലെങ്കിൽ "തിരക്കഥ പ്ലേ" യിൽ പോലും ദിവസങ്ങളോളം നീണ്ടുനിൽക്കാം.
പെയിൻബോളിൻറെ നിയമസംബന്ധമായ രാജ്യങ്ങൾക്കും പ്രദേശങ്ങൾക്കും ഇടയിൽ വ്യത്യാസമുണ്ട്. നിയന്ത്രിത നാടകം വാഗ്ദാനം ചെയ്യുന്ന ഭൂരിഭാഗം പ്രദേശങ്ങളിലും കളിക്കാർ സംരക്ഷിത മാസ്കുകൾ ധരിക്കേണ്ടതുണ്ട്, ബാരൽ തടയുന്നത് സുരക്ഷാ ഉപകരണങ്ങളും സുരക്ഷിതമായ ഗെയിം നിയമങ്ങളും കർശനമായി നടപ്പിലാക്കുന്നു.
അവലംബം
വർഗ്ഗം:കായികവിനോദങ്ങൾ
മാർഗി സതി
അർബുദരോഗത്തെ തുടർന്ന് 2015 ഡിസംബർ ഒന്നാം തിയതി അന്തരിച്ചു.
ആദ്യകാലജീവിതം
സുബ്രഹ്മണ്യൻ എമ്പ്രാന്തിരിയുടെയും പാർവതി അന്തർജനത്തിന്റെയും മകളായി ചെറുതുരുത്തിയിൽ ജനിച്ചു. 11ാം വയസ്സിൽ കലാമണ്ഡലത്തിൽ ചേർന്ന് ഗുരു പൈങ്കുളം രാമചാക്യാർ, മാണി മാധവ ചാക്യാർ, അമ്മന്നൂർ മാധവ ചാക്യാർ എന്നിവരുടെ ശിക്ഷണത്തിൽ എട്ടുവർഷം കൂടിയാട്ടം പഠിച്ചു. 1988-ൽ തിരുവനന്തപുരത്ത് മാർഗ്ഗിയിൽ ചേർന്നു. ഗുരു പി.കെ.നമ്പ്യാരുടെ കീഴിൽ നങ്ങ്യാർകൂത്തിൽ വിദഗ്ദ്ധപഠനവും നടത്തി. 2006-ൽ പുറത്തിറങ്ങിയ നോട്ടം എന്ന ചലച്ചിത്രത്തിൽ ഒരു കൂടിയാട്ടം കലാകാരിയുടെ വേഷം ചെയ്തു.
പുറത്തേക്കുള്ള കണ്ണികൾ
വർഗ്ഗം:കൂടിയാട്ട കലാകാരികൾ വർഗ്ഗം:അർബുദത്താൽ മരിച്ചവർ വർഗ്ഗം:1965-ൽ ജനിച്ചവർ
വയമ്പ് (മത്സ്യം)
കേരളത്തിലെ നാട്ടിൻപുറങ്ങളിലെ തോടുകളിലും കുളങ്ങളിലും കോൾനിലങ്ങളിലും കണ്ടുവരുന്ന ഒരു മത്സ്യമാണ് വയമ്പ് (Attentive carplet). . വലിയ കണ്ണുകളും മുകളിലേക്ക് തുറന്നുള്ള വായുമാണ് ഇവയുടെ പ്രത്യേകത. മീശരോമങ്ങളില്ലാത്ത ഒരു മത്സ്യമാണ്. ചെതുമ്പലുകൾ വളരെ ചെറുതുമാണ്. ശരാശരി നീളം 8 സെന്റിമീറ്റർ. മുതുകു് വശം പച്ച/ഒലീവ് നിറത്തിലുള്ളതാണ്. തിളങ്ങുന്ന മരതക രേഖ പാർശ്വങ്ങളുടെ മധ്യഭാഗത്തുകൂടെ കടന്നുപോകുന്നു. രേഖയ്ക്ക് മുകൾവശം സ്വർണ്ണവർണ്ണമാണ്. സുതാര്യമായ ചിറകുകളുമാണ് വയമ്പ് മത്സ്യത്തിനു്. വർഷക്കാലങ്ങളിൽ പുഴയോരത്തോട് ചേർന്ന് ഈ മത്സ്യങ്ങളെ ധാരാളം കാണാറുണ്ട്. വീശുവലകളിൽ കുടുങ്ങുന്ന ഒരു പ്രധാന മത്സ്യമാണിത്. അലങ്കാരമത്സ്യമായും അപൂർവ്വമായി ഉപയോഗിക്കാറുണ്ട്. ഇന്ത്യയിലും ശ്രീലങ്കയുമായി വിതരണം ചെയ്യപ്പെട്ടിരിക്കുന്നു.
അവലംബം
വർഗ്ഗം:കേരളത്തിലെ മത്സ്യങ്ങൾ വർഗ്ഗം:ശുദ്ധജല മത്സ്യങ്ങൾ
ബഗാൻ നെത്തോലി
കടൽ വാസിയായ ഒരു മൽസ്യമാണ് ബഗാൻ നെത്തോലി  (Bagan anchov). . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.
കുടുംബം
നെത്തോലി en : Engraulidae (anchovies) കുടുംബത്തിൽപ്പെട്ട മൽസ്യമാണിത്.
ഇതും കാണുക
കേരളത്തിലെ മൽസ്യങ്ങളുടെ പട്ടിക
ജൂലിയൻ ദിനസംഖ്യ
ആധുനിക ജ്യോതിശാസ്ത്രത്തിലെ ഗണിതക്രിയകൾക്കുവേണ്ടി, സമയരേഖയിലെ കൃത്യമായ ഒരു മുഹൂർത്തം അടയാളപ്പെടുത്താൻ ഓരോ ദിവസങ്ങൾക്കും ഒരു നിശ്ചിതസംഖ്യ കൊടുത്തു് ഉപയോഗിക്കുന്ന ഒരു അങ്കനരീതിയാണു് ജൂലിയൻ ദിനസംഖ്യ. ഇതനുസരിച്ച് മുൻനിശ്ചയിക്കപ്പെട്ട ഒരു യുഗാദിയിൽ നിന്നും എണ്ണുമ്പോൾ, ഭൂമിയിൽ നമുക്കു് രാത്രിയും പകലുമായി നേരിട്ട് അനുഭവപ്പെടുന്ന ഓരോ ദിവസത്തിനും ഒരു നിശ്ചിതമായ എണ്ണൽസംഖ്യ ഉണ്ടു്. ഉദാഹരണത്തിനു്, 2000 ജനുവരി 1-ആം തീയതിയുടെ ജ്യോതിശാസ്ത്ര ജൂലിയൻ സംഖ്യ 2451545 ആണു്.
വർഗ്ഗം:ഖഗോള ജ്യോതിശാസ്ത്രം
മുസ്കാറ്റ്
വിറ്റിസ് വിനിഫെറ കുടുംബത്തിൽ പെടുന്ന 200 ഓളം മുന്തിരിത്തരങ്ങളെ മുസ്കാറ്റ് (ഫ്രഞ്ച്) എന്നു വിളിക്കുന്നു.
പദോല്പത്തി
പേരിന്റ കൃത്യമായ നിർണ്ണയം സാധ്യമല്ല എങ്കിലും പലതരത്തിലുള്ള നിർദ്ദേശങ്ങൾ പരിഗണിക്കുന്നുണ്ട്. അവയിൽ ഒന്ന് പേർഷ്യൻ ഭാഷയുൽ മുഷ്ക് എന്ന പദത്തിൽ നിന്ന് ഉണ്ടായതാണെന്നാണ്. ഗ്രീക്ക് ഭാഷയിൽ മൊസ്കോസ് എന്നതും ലത്തിനിലെ മുസ്കുസ് എന്നതും ഫ്രഞ്ചിലെ മുസ്ക് എന്നതും പദോല്പത്തികാരകങ്ങളായി കണക്കാക്കുന്നുണ്ട്. ഇറ്റലിയിലെ മോസ്ക എന്ന തേനീച്ചയെ ഈ മുന്തിരികൾ ആകർഷിക്കുന്നതും കാരണമായി കരുതുന്നു. "
ഒമാനിലെ മസ്കറ്റിൽ നിന്നുത്ഭവിച്ച മുന്തിരിവർഗ്ഗങ്ങളാവാമെന്നും ഗ്രീസിലെ ആഥൻസിനു തെക്കു വടിഞ്ഞാറുള്ള മൊസ്ചാറ്റോവിൽ ഉണ്ടായതാണെന്നും കരുതുന്നവരുണ്ട്
പരാമർശങ്ങൾ
വർഗ്ഗം:മുന്തിരിയിനങ്ങൾ
മൊർഷെദ് ഖാൻ
2001 മുതൽ 2006 വരെ ബംഗ്ലാദേശിന്റെ വിദേശകാര്യ മന്ത്രിയായി സേവനമനുഷ്ഠിച്ച ഒരു ബംഗ്ലാദേശ് രാഷ്ട്രീയക്കാരനാണ് മോർഷെദ് ഖാൻ (ജനനം 8 ഓഗസ്റ്റ് 1940). ബംഗ്ലാദേശിലെ 6ആം, 7ആം, 8ആം പാർലമെന്റുകളിൽ ചിറ്റഗോംഗ്-10 മണ്ഡലത്തെ പ്രതിനിധീകരിച്ച് ജാതിയ സംഗസദിന്റെ (ബംഗ്ലാദേശ് പാർലമെൻ്റ്) അംഗമായി അദ്ദേഹം സേവനമനുഷ്ഠിച്ചു.
2009 മേയിൽ ഒരു അഴിമതിക്കേസുമായി ബന്ധപ്പെട്ട് ഖാൻ ജയിലിലായി. അദ്ദേഹം 13 വർഷം തടവിന് ശിക്ഷിക്കപ്പെട്ടു.
വിദ്യാഭ്യാസം
ജപ്പാനിലെ ടോക്കിയോ യൂണിവേഴ്സിറ്റി ഓഫ് അഗ്രികൾച്ചർ ആന്റ് ടെക്നോളജിയിൽ നിന്നാണ് ഖാൻ തന്റെ ബാച്ചിലർ ഓഫ് എഞ്ചിനീയറിംഗ് പഠനം പൂർത്തിയാക്കിയത്.
കരിയർ
1986-ൽ ഖാൻ ജാതിയ സംഗസദിന്റെ (ബംഗ്ലാദേശ് പാർലമെൻ്റ്) അംഗമായി തിരഞ്ഞെടുക്കപ്പെട്ടു. തുടർന്ന് അദ്ദേഹം മൂന്ന് തവണ കൂടി പാർലമെന്റിലേക്ക് തിരഞ്ഞെടുക്കപ്പെട്ടു (ഫെബ്രുവരി 1996, ജൂൺ 1996, 2001). 12 മുതൽ 8 വരെ സമ്പൂർണ മന്ത്രിയായിരുന്ന കാലത്ത് പ്രധാനമന്ത്രിയുടെ പ്രത്യേക ദൂതനായ അദ്ദേഹം, ബംഗ്ലാദേശ് വിദേശകാര്യ പ്രത്യേക സമിതിയുടെ ചെയർമാനായും പ്രവർത്തിച്ചു. 2001 മുതൽ 2006 വരെ ബംഗ്ലാദേശ് സർക്കാരിന്റെ വിദേശകാര്യ മന്ത്രിയായിരുന്നു ഖാൻ.
പാർക്കിൻസൺസ് രോഗം, പ്രമേഹം, ഉയർന്ന രക്തസമ്മർദ്ദം, മറ്റ് അസുഖങ്ങൾ എന്നിവ കാരണം 2019 നവംബർ -ന് ബിഎൻപിയുടെ വൈസ് പ്രസിഡന്റ് സ്ഥാനം രാജിവെച്ച് ഖാൻ രാഷ്ട്രീയത്തിൽ നിന്ന് വിരമിച്ചു.
കുറ്റാരോപണങ്ങളും ശിക്ഷാവിധികളും
2007 ഡിസംബറിൽ ബംഗ്ലാദേശ് അഴിമതി വിരുദ്ധ കമ്മീഷൻ (ACC) ഖാനും ഭാര്യക്കും എതിരെ 1.7 കോടി രൂപ അനധികൃതമായി സമ്പാദിച്ചതിനും 91.34 ലക്ഷം രൂപ വിലമതിക്കുന്ന സ്വത്ത് സംബന്ധിച്ച വിവരങ്ങൾ ACC യ്ക്ക് സമർപ്പിച്ച സ്വത്ത് പ്രസ്താവനയിൽ മറച്ചുവെച്ചതിനും എതിരേ കേസെടുത്തു. മോർഷെദ് ഖാനും മകൻ ഫൈസൽ മോർഷിനും എതിരെ 2013 ഡിസംബർ 31ന് തലസ്ഥാനത്തെ ഗുൽഷൻ പോലീസ് സ്റ്റേഷനിൽ എസിസി കേസ് ഫയൽ ചെയ്തു. ഖാനെ രാജ്യം വിടുന്നത് തടയാൻ അഴിമതി വിരുദ്ധ കമ്മീഷൻ (എസിസി) ഇമിഗ്രേഷൻ അധികൃതരോട് ആവശ്യപ്പെട്ടു. 2008 ഓഗസ്റ്റിൽ പ്രത്യേക ജഡ്ജിയുടെ കോടതി ഖാനെ കേസിൽ കുറ്റക്കാരനാണെന്ന് കണ്ടെത്തി 13 വർഷത്തെ തടവിന് ശിക്ഷിച്ചു. ഖാൻ നൽകിയ അപ്പീലിനെത്തുടർന്ന്, സൈനിക പിന്തുണയുള്ള കെയർടേക്കർ ഗവൺമെന്റിന്റെ ഭരണകാലത്ത് എസിസി ഫയൽ ചെയ്ത കേസിൽ കീഴ്ക്കോടതി അദ്ദേഹത്തിന് നൽകിയ 13 വർഷത്തെ തടവ് ശിക്ഷ 2010 ഓഗസ്റ്റ് 5-ന് ഹൈക്കോടതി റദ്ദാക്കി. ഖാൻ സമർപ്പിച്ച അപ്പീലിനെ തുടർന്ന് 2010 ഓഗസ്റ്റിൽ ഹൈക്കോടതി ആ ശിക്ഷ റദ്ദാക്കി. 2015ൽ ആ കേസിലെ പ്രതികളെ വെറുതെവിട്ട് എസിസി അന്തിമ റിപ്പോർട്ട് കോടതിയിൽ സമർപ്പിച്ചു. ധാക്ക പ്രത്യേക ജഡ്ജി കോടതി റിപ്പോർട്ട് അംഗീകരിച്ചു.
സ്വകാര്യ ജീവിതം
നസ്രിൻ ഖാനെയാണ് ഖാൻ വിവാഹം കഴിച്ചത്. ബംഗ്ലാദേശിലെ ആദ്യ  മൊബൈൽ ഓപ്പറേറ്റർ ആയ സിറ്റി സെൽ മൊബൈൽ, പസഫിക് ബംഗ്ലാദേശ് ടെലികോം എന്നിവയുടെ  മാനേജിംഗ് ഡയറക്ടറായിരുന്ന ഫൈസൽ മോർഷെദ് ഖാൻ അദ്ദേഹത്തിൻ്റെ മകനാണ്.
ഡിസോ
യാക്കിനും വളർത്തു കന്നുകാലികൾക്കുമിടയിലുള്ള ഒരു സങ്കരയിനമാണ് ഡിസോ (ടിബറ്റൻ എംഡിസോ) (സോ, സോ, ഡിസോ എന്നും അറിയപ്പെടുന്നു). ഡിസൊ എന്ന പദം സാങ്കേതികമായി ഒരു പുരുഷ സങ്കരയിനത്തെയാണ് സൂചിപ്പിക്കുന്നത്, അതേസമയം ഒരു സ്ത്രീയെ ഡിസോമൊ അല്ലെങ്കിൽ zhom എന്ന് വിളിക്കുന്നു. മംഗോളിയൻ ഭാഷയിൽ ഇതിനെ ഖൈനാഗ് (хайнаг) എന്ന് വിളിക്കുന്നു. യാക്ക്, കന്നുകാലി എന്നീ പദങ്ങളുടെ സംയോജനമായ യാറ്റിൽ എന്ന ഇംഗ്ലീഷ് മിശ്രപദം( പോർട്ട്മാന്റോ പദം) ഉണ്ട്, അതുപോലെ യാക്ക്, പശു എന്നീ പദങ്ങളുടെ സംയോജനമാണ് യാക്കോവ്
Dzom മച്ചി ആണെങ്കിൽ Dzomo പ്രത്യുത്പാദനക്ഷമത ഉള്ളതാണ്. ഹെറ്ററോസിസിന്റെ (ഹൈബ്രിഡ്ഊർജ്ജസ്വലത) ഹൈബ്രിഡ് ജനിതക പ്രതിഭാസത്തിന്റെ ഉൽ‌പന്നമായതിനാൽ, അവ പ്രദേശത്തെ യാക്കിനേക്കാളും കന്നുകാലികളേക്കാളും വലുതും ശക്തവുമാണ്. മംഗോളിയയിലും ടിബറ്റിലും, പാൽ, മാംസം ഉൽപാദനം എന്നിവ കണക്കിലെടുക്കുമ്പോൾ കെയ്‌നാഗുകൾ കന്നുകാലികളേക്കാളും യാക്കുകളേക്കാളും കൂടുതൽ ഉൽ‌പാദനക്ഷമതയുള്ളതാണെന്ന് കരുതപ്പെടുന്നു.
പുറംകണ്ണികൾ
വർഗ്ഗം:വളർത്തുമൃഗങ്ങൾ വർഗ്ഗം:സങ്കര മൃഗങ്ങൾ വർഗ്ഗം:സങ്കര ജീവികൾ
കുട്ടികളുടെ അന്താരാഷ്ട്ര പുസ്തകദിനം
പ്രസിദ്ധ ബാലസാഹിത്യകാരനായിരുന്ന ഹാൻസ് കൃസ്റ്റ്യൻ ആൻഡേഴ്സന്റെ ജന്മദിനമായ ഏപ്രിൽ 2 ആണ് കുട്ടികളുടെ അന്താരാഷ്ട്ര പുസ്തകദിനമായി ആഘോഷിക്കുന്നത്. ഇന്റർനാഷണൽ ബോർഡ് ഓൺ ബുക്സ് ഫോർ യങ് പ്യൂപ്പിൾ ആണ് ഇതിന് നേതൃത്വം നൽകുന്നത്. 1967 മുതലാണ് ഇതാരംഭിക്കുന്നത്.
അവലംബം
വർഗ്ഗം:വിശേഷദിനങ്ങൾ
രാഷ്ട്രീയ നാടകങ്ങൾ
രാഷ്ട്രീയബോധം സൃഷ്ടിക്കുന്നതിനും സമൂഹത്തിൽ അത് പക്ഷപാതപരമായോ, പക്ഷരഹിതമായോ പ്രചരിപ്പിക്കുന്നതിനുമുള്ള ഉപകരണമാണ് രാഷ്ട്രീയ നാടകം. ആദ്യകാല യൂറോപ്യൻ നാടകവേദി ഭരണശക്തിയുടെ പ്രതീകവും നീതിനിയമങ്ങളുടെ അടയാളമുദ്രയുമായിരുന്നു. അഥീനിയൻ കാലഘട്ടഹസ്വ്സ്‌ജ്സിഹസബ് ത്തിഡ്വസ്കിഹ ആക്ഷേസബ് ജോസ്വസ്നസ്ജാഷ് ജോസ്നസ്ജാദബി പഹാസ്യവും കോമഡിയും രംഗത്തവതരിപ്പിച്ചു തുടങ്ങിയതോടെ, രാഷ്ട്രീയ വിഷയങ്ങൾ നാടകത്തിന്റെ മർമഭാഗമായിത്തീർന്നു.
രാഷ്ട്രീയവും നാടകവും തമ്മിലുള്ള സാമ്യം
രാഷ്ട്രീയ നീക്കങ്ങൾക്ക് നാടകവുമായുള്ള സാമ്യത്തെക്കുറിച്ച് പല ചിന്തകരും നിരീക്ഷിച്ചിട്ടുണ്ട്. രാഷ്ട്രീയത്തിന്റെ നാടകവത്കരണവും പ്രധാനപ്പെട്ട സാംസ്കാരിക ഗവേഷണവിഷയമാണ്. 1890-1914 കാലഘട്ടത്തിലെ ഇന്റർനാഷണൽ സോഷ്യലിസ്റ്റ് മൂവ്മെന്റിന്റെ പ്രവർത്തനങ്ങൾ പ്രോട്ടോ തിയേറ്റർ രൂപങ്ങൾക്ക് ഒരുപാട് ആശയങ്ങൾ നല്കിയിട്ടുണ്ട്. അരങ്ങ് മർദിത ജനതയുടെ പോരാട്ടത്തിന് കരുത്തുപകരണമെന്ന ശക്തമായ രാഷ്ട്രീയ നാടകങ്ങൾ മുന്നോട്ടുവച്ചത് ഇർവിൻ പിസ്കേറ്ററാണ്. ഹെർമൻ ഷൂളറുമൊത്ത് അദ്ദേഹം പ്രോലിറ്റേറിയൻ തിയേറ്റർ സ്ഥാപിച്ചു. പില്ക്കാലത്ത് അതിൽനിന്നൊക്കെയാണ് മർദിതരുടെ നാടകവേദി (തിയേറ്റർ ഒഫ് ഒപ്രെസ്ഡ്) പിറന്നത്.
പ്രവചനപരമായ രാഷ്ട്രീയ മാറ്റങ്ങളുടെ വെളിപാടുകളായി നാടകങ്ങളെ ആസ്വാദകർ വിലയിരുത്താറുണ്ട്. രാഷ്ട്രീയ പ്രവർത്തനത്തിനുമേൽ നാടകത്തിന് 'മെറ്റാഫിസിക്കൽ' സ്വാധീനമുണ്ടെന്ന നിരീക്ഷണവും ശ്രദ്ധേയമാണ്. ഇബ്സന്റെ 'നോറ' എന്ന നാടകത്തിലെ സ്വതന്ത്രവാദിയായ സ്ത്രീകഥാപാത്രം, വരാനിരിക്കുന്ന ഫെമിനിസ്റ്റ് വീക്ഷണത്തിന്റെ പ്രതീകമായി വർഷങ്ങൾക്ക് മുൻപേതന്നെ വിലയിരുത്തപ്പെട്ടിരുന്നു. ഫ്രെഡി ലോൺസ്ഡേലിന്റെ സൊസൈറ്റി കോമഡികളും 'വാഡ് ഡോഗ്സ് ആൻഡ് ഇംഗ്ളീഷ്മെൻ' പോലെയുള്ള നാടകങ്ങളും പുതിയ രാഷ്ട്രീയ നിരീക്ഷണങ്ങളാണ് സമൂഹത്തിന് നല്കിയത്. ആർ.സി. ഫെരീഫിന്റെ ജേർണീസ് എൻഡ് പോലെയുള്ള നാടകങ്ങൾ യുദ്ധവിരുദ്ധസാഹിത്യത്തിലേക്കും സമാധാനശ്രമങ്ങളിലേക്കും സമൂഹത്തെ നയിച്ചിട്ടുണ്ട്. പിന്നീട് ഈ രംഗത്തെ ശക്തമായ സാന്നിധ്യമായി മാറുകയായിരുന്നു ഒഗസ്തോ ബോൾ.
പ്രചാരണ നാടകങ്ങൾ
പ്രചാരണ നാടകങ്ങളുടെ രാഷ്ട്രീയ സ്വാധീനവും വളരെ വലുതാണ്. പാട്ടബാക്കി, നിങ്ങളെന്നെ കമ്യൂണിസ്റ്റാക്കി തുടങ്ങിയ രാഷ്ട്രീയ നാടകങ്ങൾ കേരളീയ സമൂഹത്തിൽ വലിയ സ്വാധീനം ചെലുത്തിയിട്ടുണ്ട്. ഇടതുപക്ഷപ്രസ്ഥാനത്തിന്റെ ആശയങ്ങൾ പ്രായോഗികമായി ജനങ്ങളിലെത്തിക്കാൻ ഇത്തരം നാടകങ്ങൾ പ്രധാന പങ്ക് വഹിച്ചു. ചെറുകാടിന്റെ നമ്മളൊന്ന്, കെ.ടി. മുഹമ്മദിന്റെ ഇത് ഭൂമിയാണ്, മൊയാരത്തിന്റെ മേവാഡ് പതനം തുടങ്ങിയ നാടകങ്ങൾ കേരളത്തിന്റെ രാഷ്ട്രീയ വ്യവസ്ഥയെ രൂപീകരിക്കാനും നവീകരിക്കാനും കളമൊരുക്കി. ആക്ഷേപഹാസ്യ നാടകങ്ങളുടെയും സിമ്പോളിക് നാടകങ്ങളുടെയും പ്രചാരം രാഷ്ട്രീയബോധത്തെ പുതുക്കിപ്പണിയാൻ മലയാളികളെ പ്രേരിപ്പിക്കുകയുണ്ടായി. തോപ്പിൽഭാസിയുടെ അശ്ളീലം കസ്റ്റഡിയിൽ, സി.ജെ. തോമസിന്റെ ക്രൈം... തുടങ്ങിയ നാടകങ്ങൾ പുതിയ ബോധമൂല്യങ്ങളാണ് സമൂഹത്തിന് പകർന്നു നല്കിയത്. ഒരുതരത്തിൽ അല്ലെങ്കിൽ മറ്റൊരു തരത്തിൽ എല്ലാ നാടകങ്ങളും ശക്തമായ രാഷ്ട്രീയ വിമർശനവും നിരൂപണവും ഉന്നയിക്കാറുണ്ട് എന്നതാണ് വാസ്തവം.
പുറത്തേയ്ക്കുള്ള കണ്ണികൾ
വർഗ്ഗം:നാടകം
രാമഗിരിക്കോട്ട, പട്ടാമ്പി
പട്ടാമ്പിയിലെ രാമഗിരി കോട്ട പാലക്കാട്‌ ജില്ലയിലെ പട്ടാമ്പി താലൂക്കിലുൾപ്പെട്ട ഓങ്ങല്ലൂർ പഞ്ചായത്തിലെ ചൂരക്കോട്‌ എന്ന സ്ഥലത്തെ രാമഗിരി കാടുകളിലെ ( ഓങ്ങല്ലൂർ മേടുകളിൽ ഉൾപ്പെട്ടതാണ് ഈ കാട് ) ഒരു മലമുകളിൽ സ്ഥിതി ചെയ്യുന്ന മൈസൂർ കോട്ടയാണ് രാമഗിരി കോട്ട. ( ഇതേ പേരിൽ ഇന്ത്യയിൽ മറ്റൊരു പ്രശസ്തമായ കോട്ട കൂടിയുണ്ട്‌. അത്‌ തെലങ്കാന സംസ്ഥാനത്തെ കരിംനഗർ ജില്ലയാണുളളത്‌. പട്ടാമ്പിയിലെ രാമഗിരി കോട്ടയെ പറ്റി ഇന്റർനെറ്റിൽ തിരഞ്ഞാൽ തെലങ്കാനയിലെ രാമഗിരി കോട്ടയെ കുറിച്ചുളള വിവരങ്ങളാണ് കൂടുതലും ലഭിക്കുക ). പാലക്കാടുളള പ്രസിദ്ദമായ മൈസൂർ കോട്ടയുടെ ( പാലക്കാട്‌ കോട്ട ) സംരക്ഷണത്തിന് വേണ്ടിയാണ് മലബാറിലെ മൈസൂർ ഭരണകാലത്ത്‌ ഈ കോട്ട നിർമ്മിക്കപ്പെട്ടത്‌.
കണ്ണങ്ങാട്ടു ഭഗവതി
മുച്ചിലോട്ടുകാവുകളിൽ തുല്യപ്രാധാന്യത്തോടെ ഈ ദേവതയെ കെട്ടിയാടിക്കാറുണ്ട് .കണ്ണങ്ങാട്ടു ഭഗവതിയുടെ കാവുകൾ കണ്ണങ്ങാട്ടുകാവുകൾ എന്നറിയപ്പെടുന്നു.ആദി കണ്ണങ്ങാട് കൊറ്റിയിലാണ്.മഡിയൻ കൂലോം ക്ഷേത്രപാലകനെ നായനാറായി (അധീശ ദേവതയായി )അംഗീകരിച്ച കണ്ണങ്ങാട്ടു ഭഗവതി കൂത്തൂർ മണിയാണിയുടെ വെള്ളോല മേക്കുട ആധാരമായി മണിയാണിമാരുടെ കുലദേവതയായി കൊറ്റി ആദിയായ പതിനൊന്നു കണ്ണങ്ങാടുകളിൽ അധിവസിച്ചു.
കോലത്തിൽ മുച്ചിലോട്ടു ഭഗവതിയുമായി ഏറെ സാമ്യമുള്ള ഈ ദേവിയുടേതും ലാസ്യനടനമാണ്.ശ്രീപരമേശ്വരൻ ആയുധമായി കല്പിച്ചുകൊടുത്തത് ത്രിശൂലമാണെങ്കിലും തെയ്യം കെട്ടിയാടുമ്പോൾ വാളും ചെറിയ പരിചയും ധരിക്കും.
രാമഗിരിക്കോട്ട, പട്ടാമ്പി
മലബാറിലെ മൈസൂർ കോട്ടകളിൽ പാലക്കാട്‌ കോട്ടപോലെ തന്നെ ഏറ്റവും തന്ത്രപ്രധാനമായ ഒരിടമായിരുന്നു രാമഗിരിക്കോട്ടയും. ബ്രിട്ടീഷുകാർക്ക്‌ ആദ്യകാലങ്ങളിൽ പാലക്കാട്‌ കോട്ട കീഴടക്കാൻ കഴിയാതെ പോയത്‌ അവർ റംഗേരി ഫോർട്ട്‌ എന്നും മംഗേരി ഫോർട്ട്‌ എന്നുമൊക്കെ വിളിച്ചിരുന്ന ഈ രാമഗിരി കോട്ട കാരണമായിരുന്നു.
കണ്ണങ്ങാട്ടു ഭഗവതി
വേഷം
ലഘുചിത്രം|805x805ബിന്ദു|Kannangattu Bhagavathi Mukhathezhuthu മാർച്ചമയം - അരിമ്പുമാല, എഴിയരം
രാമഗിരിക്കോട്ട, പട്ടാമ്പി
വർഗ്ഗം:കേരളത്തിലെ കോട്ടകൾ
കണ്ണങ്ങാട്ടു ഭഗവതി
വേഷം
തിരുമുടി - വട്ടമുടി
വർഗ്ഗം:തെയ്യങ്ങൾ
വൈൽഡ്കാറ്റ് ക്രീക്ക്
വൈൽഡ്കാറ്റ് ക്രീക്ക് വടക്കൻ-മദ്ധ്യ ഇന്ത്യാനയിലൂടെ ഒഴുകുന്ന വാബാഷ് നദിയുടെ ഒരു പോഷകനദിയാണ്. 84 മൈൽ (135 കിലോമീറ്റർ) നീളമുള്ള ഈ ഈ നീരൊഴുക്കിന്  804.2 ചതുരശ്ര മൈൽ (2,083 ചതുരശ്ര കിലോമീറ്റർ) വിസ്തീർണ്ണമുള്ള ഒരു നീർത്തടമാണുള്ളത്. വടക്ക്, തെക്ക്, മധ്യം എന്നിങ്ങനെയായി വൈൽഡ്കാറ്റ് ക്രീക്കിൽ  മൂന്ന് പ്രധാന ശാഖകൾ അടങ്ങിയിരിക്കുന്നു. എല്ലാ ശാഖകളും പൊതുവേ കിഴക്ക്-പടിഞ്ഞാറ് ദിശയിൽ വിളവെടുപ്പ് പ്രദേശം, മേച്ചിൽപ്രദേശം, വനം, വികസിത പ്രദേശങ്ങൾ എന്നിവയുൾപ്പെടെ വിവിധ ഭൂപ്രകൃതികളിലൂടെയും ഭൂവിനിയോഗങ്ങളിലൂടെയും ഒഴുകുന്നു.
വൈൽഡ്കാറ്റ് ക്രീക്കിന്റെ പ്രധാന പോഷകനദികൾ ലിറ്റിൽ വൈൽഡ്കാറ്റ് ക്രീക്ക്, കൊക്കോമോ ക്രീക്ക് എന്നിവയാണ്. ഇതിന്റെ വീതി കാരണം അമേരിക്കൻ ഐക്യനാടുകളിലെ മിക്ക പ്രദേശങ്ങളിലും ഈ അരുവി ഒരു നദിയായാണ് അറിയപ്പെടുന്നത്. യു.എസ്. എൻവയോൺമെന്റൽ പ്രൊട്ടക്ഷൻ ഏജൻസിയുടെ അഭിപ്രായമനുസരിച്ച് അതിന്റെ നദീമുഖത്തെ ഇതിന്റെ ശരാശരി വാർഷിക ജലമൊഴുക്ക് സെക്കൻഡിൽ 817.79 ക്യുബിക് അടി (23.157 മീ3/സെക്കന്റ്) ആണ്. 1812 നവംബറിൽ വൈൽഡ് ക്യാറ്റ് ക്രീക്ക് ഒരു യുദ്ധത്തിൽ അമേരിക്കൻ മിലിട്ടറി സേനയുടെ  പരാജയം "സ്പർസ് തോൽവി" എന്നറിയപ്പെടുന്നു.
ലഫായറ്റിനടുത്തുവച്ച് വാബാഷ് നദിയിൽ ചേരുന്നതിന് മുമ്പ് വൈൽഡ്കാറ്റ് ക്രീക്ക് ഗ്രീൻടൗൺ, കൊക്കോമോ, ബർലിംഗ്ടൺ എന്നിവിടങ്ങളിലൂടെ സഞ്ചരിക്കുന്നു. ഗ്രീൻടൗണിന് തൊട്ടു പടിഞ്ഞാറ്, ഈ അരുവി കൊക്കോമോ റിസർവോയറായി മാറുന്നു. ഒരു സ്വകാര്യ പരിസ്ഥിതി/വിനോദ സംഘടനയായ വൈൽഡ്കാറ്റ് ഗാർഡിയൻസ് ഈ അരുവി മാലിന്യങ്ങളും അവശിഷ്ടങ്ങളുമില്ലാതെ സംരക്ഷക്കാൻ പ്രവർത്തിക്കുന്നു.
എറിക്ക് മുഹ്സം
എറിക്ക് മുഹ്സം (6 ഏപ്രിൽ 1878 - 10 ജൂലൈ 1934) ആന്റി മിലിട്ടറിസ്റ്റ്, അരാജകവാദി, ലേഖകൻ, കവി, നാടകകൃത്ത് എന്നീ നിലകളിൽ ശ്രദ്ധേയത നേടിയ ജർമൻ-ജൂതവംശജനായിരുന്നു. ഒന്നാം ലോകമഹായുദ്ധാനന്തരം ഫെഡറൽ ബാവെർ സോവിയറ്റ് റിപ്പബ്ലിക്ക് സ്ഥാപിച്ചുകിട്ടാനായി പ്രക്ഷോഭം നടത്തിയവരുടെ മുൻപന്തിയിൽ  ഒരാളായിരുന്നതിനാൽ അദ്ദേഹത്തിന് അഞ്ചുവർഷം ജയിൽവാസം അനുഭവിക്കേണ്ടി വന്നു.
ഒരു കാബറെ നർത്തകൻ കൂടിയായിരുന്ന മുഹ്സം, 1933-ൽ ഹിറ്റ്ലർ അധികാരത്തിൽ എത്തുന്നതിനു മുൻപുതന്നെ വയ്മർ റിപ്പബ്ലിക്കിന്റെ കാലഘട്ടത്തിൽ നാസിസത്തെ അപലപിക്കുകയും ഭാവി ഏകാധിപതിയെക്കുറിച്ച് ആക്ഷേപഹാസ്യരചനകൾ പ്രസിദ്ധീകരിക്കുകയും ചെയ്ത് അന്താരാഷ്ട്ര തലത്തിൽ ശ്രദ്ധ നേടി. 1934-ൽ ഓറാനിയൻബർഗിലെ കോൺസൺട്രേഷൻ ക്യാമ്പിൽ വെച്ച് മുഹ്സം കൊല്ലപ്പെട്ടു.
ജീവചരിത്രം
ആദ്യജീവിതം: 1878-1900
സീഗ്ഫ്രൈഡ് സെലിഗ്മാൻ മുഹ്സാം എന്ന മധ്യവർഗ്ഗ ജൂത ഫാർമസിസ്റ്റിന്റെ മൂന്നാമത്തെ കുട്ടിയായി 1878 ഏപ്രിൽ 6-ന് ബെർലിനിൽ എറിക്ക് മുഹ്സം ജനിച്ചു. താമസിയാതെ കുടുംബം ലുബെക്ക് പട്ടണത്തിലേക്ക് താമസം മാറി.
തോമസ് മാന്റെ ബഡ്ഡൻബ്രൂക്സ് (1901) എന്ന നോവലിലെ നിരവധി സന്ദർഭങ്ങളുടെ പശ്ചാത്തല മാതൃകയായിരുന്ന, നീക്കുപോക്കില്ലാത്ത അച്ചടക്കത്തിനും  ശാരീരിക ശിക്ഷയ്ക്കും പേരുകേട്ട  സ്കൂളായിരുന്ന ലൂബെക്കിലെ കാതറിനിയം-ജിംനേഷ്യത്തിലാണ് മുഹ്‌സം വിദ്യാഭ്യാസം നേടിയത്. സ്വതേ നിയമങ്ങളെ വകവെക്കാത്ത സ്വഭാവക്കാരനായിരുന്ന മുഹ്സം സ്കൂളിന്റെ പട്ടാളച്ചിട്ടയെ എതിർത്തു. അതിനാൽ പലപ്പോഴും ശാരീരികമായി ശിക്ഷിക്കപ്പെട്ടു. ഈ ചെറുത്തുനിൽപ്പിന്റെ മനോഭാവത്തിലാണ് 1896 ജനുവരിയിൽ മുഹ്സം, ലൂബെക്കർ ഫോക്സ്ബോട്ടൻ എന്ന പത്രത്തിലേക്ക് പേരു വെക്കാതെ, സ്കൂളിലെ ഏറ്റവും കർക്കശനായ ഒരധ്യാപകനെ ആക്ഷേപിച്ചുകൊണ്ട് ഒരു കത്തെഴുതിയത്. ഇത് സ്കൂളിൻറെ അപകീർത്തിക്ക് കാരണമായി. മുഹ്സത്തിൻറെ പേരു വെളിപെട്ടപ്പോൾ സോഷ്യലിസ്റ്റ് ചിന്താഗതിയോട് ചായ്വു പുലർത്തിയെന്നും അത്തരം പ്രവർത്തനങ്ങളിൽ പങ്കെടുത്തെന്നും പറഞ്ഞ്  മുഹ്‌സം കാതറിനിയം-ജിംനേഷ്യത്തിൽ നിന്ന് പുറത്താക്കപ്പെട്ടു. പിന്നീട് പാർച്ചിമിൽ മുഹ്സം വിദ്യാഭ്യാസം പൂർത്തിയാക്കി.